


PAUL CONSTANTIN 





SA VORBIM D 





SPRE CULORI 


EDITURA ION CREANGA 


= E 


E T Sr T © eg © E eee) 3) 


"U ta ری‎ 





ty = 





É c7 OLEA Be GLY, 


PAUL CONSTANTIN 





SA VORBIM DESPRE CULORI 





Copertá si ilustratii de MARIA CONSTANTIN 


ENITIIRA TON CREANCÍ RIICTIIRRCTI 1094 


Sá vorbim despre culori 


Lumea este colorată! O lume fără culori n-ar fi numai 
tristă, ci ar părea moartă. Ginditi-vá doar la marea deosebire 
dintre o zi de vară — însorită, scáldatá de cerul albastru, 
smălțuită de flori, frunze şi fineturi — şi o zi de toamnă tir- 
‘zie, ploioasă, mohoritä, cînd totul este dominat de cenuşiu 
(fig. 1, 2). 

Şi totuşi, chiar şi în trista înfăţişare a naturii ce se pregă- 
teşte de iarnă, există culori, chiar dacă reduse la o gamă ocru- 
cenușie. Total lipsit de culoare este numai întunericul absolut. 
O cît de slabă rază de lumină naşte culori. Tineti minte acest 
lucru, căci de lumină depinde existența culorilor : lumina 
este chiar izvorul lor ! 

Totodată, culoarea este principalul mijloc prin care omul 
deosebeşte şi recunoaşte elementele şi fenomenele naturii. 
Varietatea orelor zilei — de la razele viorii ale zorilor, la 
gama de roşuri aprinse ale răsăritului şi pînă la lumina albă, 
intensă de amiază ; culorile anotimpurilor — de la boarea 
verdelui crud şi armoniile pastelate ale primăverii (fig. 3), 
la culorile puternice de vară şi cele ale fructelor pirguite 
(fig. 4), apoi la toamna aurie plină de roade (fig. 5) şi, în sfirsit, 
la alb-cenusiul, vristat de copaci negri, de iarná (fig. 6): intune- 
carea vinátá-albastrá dinaintea furtunei ŞI lumina verzuie- 
aurie a linistirii de după vijelie, curcubeul etc., etc., precum 
si culoarea tuturor lucrurilor, au dat oamenilor excelente 
mijloace de orientare. Culorile au stat, în cea mai mare mă- 
sură, la baza cunoaşterii lumii de către oameni. Unii învățați 
au dovedit chiar că omul percepe mai întîi culoarea şi doar 


apoi forma lucrurilor. 
$ 


Dar ce sînt de fapt culorile ? Nimic altceva decît anumite 
fascicule de lumină ce se reflectă în ochii nostri. 

Fără îndoială că ati vázut vreodată — mai ales după 
ploaie — curcubeul, acel măreț arc ce incalecá cerul cu o 
bandă multicoloră, din care deosebim mai ales : roşu, porto- 
caliu, galben, verde, albastru, albastru-inchis si violet. 

Fenomenul a fost lámurit, pentru prima oará, in veacul 
al 17-lea, de cátre invátatul englez Isaac Newton (1642— 1727). 


Lásind sá treacá printr-o prismă de cristal o rază de lumină, 
el a obţinut cele 7 culori ale curcubeului, dovedind mai întîi 
că lumina albă este alcătuită din fascicule colorate și apoi 
că fiecare culoare reprezintă un izvor deosebit de radiaţii. 

Ştiinţa de azi aşază aceste radiații cam între 400 milimicroni 
lungime de undă — pentru culoarea violetă — şi 800 mili- 
microni pentru roşu. De aici se si vede de ce roşul este cea mai 
iritantă culoare, deoarece are cea mai mare putere de radiaţie. 

Dar cazul în care vedem toate culorile deodată este, fireşte, 
foarte rar. În cele mai obişnuite situații percepem doar o 
culoare. Cum se produce ea ? Cînd lumina intilneste un corp 
sau O suprafaţă, natura acestora face ca obiectul luminat să 
absoarbă şi deci să reţină o mare parte din fasciculele colorate 
ale luminii, reflectind doar o parte din ele. Astfel, galben va 
fi corpul care va reflecta în ochii noştri doar fasciculul galben. 
absorbind toate celelalte. Roşu este obiectul care reflectă doar 
fasciculul ce emite cu vreo 750 milimicroni lungime de undă 
s.a.m.d. 

Deci culoarea este o senzație primită de ochiul nostru. pe 
care el o transmite apoi creierului. Ea depinde însă mai ales 
de trei factori principali : 1. Constituţia suprafetii obiectelor 
ce absorb sau reflectă, în mai mare sau mai mică măsură, unele 
sau altele din fasciculele colorate ale luminii ; 2. Felul şi 
calităţile razelor luminoase ce izbesc obiectul (altfel spus : 
în ce fel de lumină privim obiectul ?).; şi 3. Calitățile ochiului 
care percepe această reflectare si o transmite mai departe. 

Astfel, o suprafață păroasă, catifeaua, de pildă, are o cu- 


loare dacă o periem într-un sens şi alta dacă o periem invers. 


Unul este albul hirtiei si altul albul laptelui sau al zăpezii; 
unul este roșul cireşii şi altul roşul firului de lind vopsit în 
culoarea cireşii s.a.m.d. lar aceleaşi obiecte pot avea o culoare 
în lumina albă de zi şi cu totul alta în lumina electrică, de 
noapte. Mai mult : în lumina electrică, acelaşi obiect are o 
culoare dacă e aşezat sub becuri clasice, cu filament incandes- 
cent, alta dacă e luminat cu tuburi fluorescente alb-albăstrui, 
alta în lumina tuburilor gălbui şi cu totul alta cînd primeşte 
lumina puternic portocalie a 14100110۲ cu vapori de sodiu, ce 





raze solare prisma 


se aflá azi instalate pe strázile unor orase ale tárii noastre. 

In sfîrşit, calităţile constructiei ochiului pot schimba si ele, 
radical, rezultatele perceptiei. Lásind la o parte cazurile pato- 
logice — mai rare — ale asa-numitilor daltonisti, oameni 
ce nu pot vedea decit anumite culori, s-a dovedit experimental 
cá perceptia aceleiasi culori diferá de la un individ la altul, 
chiar dacá numai cu unele nuante. Ceea ce inseamná cá dacá 
spunem „roșu“, nu e deloc sigur că vedem acelaşi roşu cum 
il vad cei de lîngă noi. 

Astfel, cercetătorui şi pictorul american de origine germană 
losef Albers (1888— 1976), experimentind cu peste 50 de stu- 
denti de-ai săi, a demonstrat că fată de acelaşi carton, roşu- 
închis, fiecare percepuse de fapt o altă nuanţă, e adevărat 
apropiată, dar totuşi diferită fata de modelul dat. 

Fireşte că în mod obişnuit astfel de deosebiri nu sînt nici 
măcar remarcate. Dar în practica tehnicii moderne, de pildă, 
unde controlul se face de multe ori prin etalonaje colorate, 
rezultatele pot fi falsificate de o citire lipsită de maximum de 
precizie. 

Faptul că ochiul omenesc se înșală, că de cele mai multe ori 
percepțiile sale coloristice sint false, este azi dovedit de apa- 
ratele foarte fine de măsură a luminozitátii, a lungimii de undă, 
a radiațiilor coloristice etc. Astfel, se poate dovedi că zăpada, 
pe care noi o vedem perfect albă, din pricina unor fenomene 
de refracție, este constituită de fapt din cristale minuscule 

perfect transparente, ca apa. Mai mult ; privită sub un cer 
cenușiu de iarnă, zăpada pare orbitor de albă, iar cerul foarte 
întunecat. Dar aparatele de măsurat arată că luminescenta 
cerului este incomparabil mai mare ca aceea a zăpezii. Ceea 
ce e şi firesc, cerul fiind chiar izvorul luminii, iar zăpada doar 
o suprafaţă ce primeşte şi reflectă lumina, ba mai şi absoarbe 
o parte din radiaţiile luminoase. 

Dar nu numai atit ; în mediul nostru înconjurător — în 
cel natural sau în cel făurit de oameni — nu se află culori 
izolate decît în cazuri foarte rare. În mod obişnuit, orice 
culoare este văzută în raport cu altele care o înconjoară. Or, 
din pricina specificului percepţiei umane, între culori apar 
interinfluente puternice. Așa, de pildă, un pătrat alb pe fond 
negru ne pare mai mare decit un pătrat negru, de absolut 
aceleaşi dimensiuni, dar aşezat pe alb (fig. 7). Falsa impresie 
se datoreşte faptului că albul, fiind mai puternic — adică 
mai luminos — ca negrul, radiază depäsindu-si parcă mar- 





ginile, in vreme ce negrul, dimpotrivă, pare că se restrínge. 
devine parcă mai mic în raport cu albul. 

Tot aşa, un pătrat galben pe fond alb pare, în contrast cu 
albul, mai întunecat şi de o tonalitate caldă, dulce (fig. 8). 
Pe fond negru însă, acelaşi pătrat galben pare mai luminos, 
în contrast cu negrul, şi capătă totodată o expresie mai rece, 
mai tăioasă. Din aceleași cauze, un pătrat roşu pe fond alb, 
pare foarte întunecat, în vreme ce pătratul roşu pe fond negru 
străluceşte şi pare foarte cald (fig. 9). 

Dar raporturile dintre culorile alăturate sînt de foarte nu- 
meroase tipuri, depinzind de nenumărați şi diverşi factori. 
În cazurile mai înainte arătate, culorile roşu sau galben erau 


influențate de alb sau negru, căpătînd astfel sau pierzind, 


mai ales, din luminozitate. Dacă vom pune acum însă un 
pătrat cenuşiu pe un fond verde (fig. 10) — culoare foarte 
rece — cenusiul va părea, prin contrast, cald. Acelaşi pătrat 
cenușiu însă, aşezat pe fond roşu portocaliu, va părea rece. 
La fel de puternic se influenţează, de pildă, alte culori: un 
pătrat roşu pe fond maro închis pare mult mai luminos decît 
acelaşi roşu pe fond galben (fig. 11); iar un pătrat verde- 
smaragd pe galben pare mai închis şi chiar mai verde decît 
acelaşi pătrat verde pe fond albastru-marin închis (fig. 12). 

Pentru faptul că în toate alăturările de acest fel culorile 
acţionează unele asupra altora în acelaşi timp şi prin contrast. 
ele se numesc contraste simultane. Dar asupra contrastelor 
coloristice vom mai reveni, pe larg. 

Aţi auzit probabil, de multe ori, vorbindu-se despre armonie 
coloristică, despre faptul că un imprimeu, un obiect sau un 
interior de casă este sau nu este frumos, pentru că este sau 
nu colorat armonios. În mod general, prin armonie cromatică 
se înțelege acordul, adică interacţiunea simultană a două sau 
mai multe culori. Dar judecata unor astfel de fenomene este 
un act pur subiectiv, care depinde adică de fiecare om in parte. 
Ba mai există şi credinţa, foarte răspîndită, că şi în materie 
de culori, „nu-i frumos ce-i frumos, ci e frumos ce-mi place 
mie ۳ 

Dar în pofida gusturilor personale, datarie si ele de cele 
mai multe ori unei anumite educatii sau unei lipse de educatie 
estetică, există o armonie coloristică general valabilă, impusă 
de o lege obiectivă psihofiziologică şi neîngràdità de aceste 
„gusturi“. Legea se întemeiază pe acea simetrie a forțelor 


culorilor ce se alătură, fenomen direct legat de felul cum „văd“ 
ochii omului culorile. Faceţi următoarea încercare : luaţi 
un cerc roșu şi unul verde (fig. 13) si priviti-le separat, astu- 
pind cînd unul cînd altul. După ce priviţi, absolut fix, fără 
să clipiti, vreme de 30-50 de secunde, doar cercul roşu, 
inchideti brusc ochii: veţi vedea un cerc verde. Repetati 
experienta, de data asta cu cercul verde gi, inchizind apoi 
brusc ochii, veti vedea cercul roşu. Dar ce s-a întîmplat de 
fapt ? Experiența dovedeşte că între roşu si verde există o 
relație strictă, impusă chiar de constituția A a 
mecanismului privirii umane. Astfel de relații — ce există 
de altminteri şi între multe alte culori — se numesc com- 
plementare. Ele isi fac simțită prezența, cu sau fără voia noastră. 
pretutindeni în mediul înconjurător. 


„Aşa, de pildă, relația complementară dintre galben si violet 
a fost remarcată şi de marele poet şi om de ştiinţă german, 
Johann Wolfgang Goethe (1749-1832); plimbindu-se prin 
grădină cu un amic, el a observat că florile ce apáreau ín partea 
lor luminatá de un galben curat si puternic deveneau violacee 
in partea lor umbrită. Faptul că o suprafață galbenă devine 
violacee în părțile ei umbrite (fi ig. 14) a fost observat şi de alti 
cercetători sau artişti din secolul trecut, printre care si pictorul 
francez Eugene Delacroix (1798 — 1863). 


Pentru a afla însă în ce constă simetria dintre culori ŞI, tot- 
odată, care sînt culorile complementare, trebuie să amintim 
mai întîi, măcar pe scurt, ordinea şi ierarhia culorilor princi- 
pale, aşa cum se înşiră ele în ceea ce se numeşte „Cercul cro- 
matic“. În ultimă analiză el este comparabil cu curcubeul, 
cu deosebirea că numărul culorilor ce-l compun poate fi în- 
multit fără limită. Poate şi mai însemnat este însă faptul că 
toate culorile cunoscute, precum şi cele ce vor mai fi create 
de acum înainte pot fi obținute din cele trei culori numite 
primare sau fundamentale : roșu, galben şi albastru. Dar 
trebuie ținut seama că nu orice roşu, orice galben sau orice 
albastru pot da, prin amestec, toate celelalte culori. Funda- 
mentale sau primare sînt doar : roşul purpuriu deschis numit 
Magenta, galbenul de crom şi albastrul numit de Prusia sau 
cianic (ferocianură de fier) (fig. 15). De asemenea, trebuie 
să avem în vedere că aici nu ne ocupăm decît de culorile pig- 
mentare (vopsele de tot felul, acuarele, tempera, ulei etc.) 
şi nu de luminile colorate (reflectoare cu ecrane colorate de 





teatru, suprapunerea de materiale transparente colorate etc.) 
pentru care culorile primare sint altele : rosu, verde si albastru- 
violet. 

Deci pentru culorile pigmentare, din cele trei primare, ames- 
tecate două cite două, se obţin 3 culori binare : din roşu şi 
galben obţinem portocaliu, din roşu şi albastru, violet, iar 
din galben şi albastru, verde (fig. 16). Dacă amestecăm apoi, 
tot două cîte două, culorile primare şi cele binare, căpătăm 
alte 6 culori, numite terțiare : roşu cu violet dau violet-roscat. 
violet cu albastru, violet-albăstrui. albastru cu verde, verde- 
albăstrui, verde cu galben, verde-gălbui, galben cu roşu, 
portocaliu-roşcat şi galben cu portocaliu, portocaliu-gălbui. 

Culorile primare, binare şi terțiare, alcătuiesc cercul cro- 
matic cu 12 culori (fig. 17). Operația se poate, fireşte, continua, 
obtinindu-se un cerc cromatic cu 24 de culori ş.a.m.d. 

În cercul cromatic cu 12 culori — numite şi pure — se 
pot citi şi culorile complementare : ele sînt aşezate exact dia- 
metral opuse. Astfel, perechile complementare primare sînt : 
albastru cu portocaliu, roșu cu verde, şi galben cu violet. 
lar complementarele binare sînt : albastru-violet cu galben- 
portocaliu, roşu-violet cu galben-verzui şi roşu-portocaliu cu 
albastru-verzui. 

Toate aceste combinații obținute prin amestecul culorilor se 
pot realiza şi „optic“, adică asezind cele două culori alături, 
în linii repetate de pildă, amestecul făcîndu-se în ochiul privi- 
torului (fig. 18). Este ceea ce au practicat unii artişti francezi 
de la finele veacului trecut numiți „pointillişti“ sau ceea ce 
practică deseori tesátorii de covoare sau de tapiserii, aláturind 
fire de culori deosebite. Fireşte însă că efectul unei astfel de 
tehnici este cu atit mai mare cu cit privim de la o distanță 
mai mare. 

de 

Am vázut piná acum o serie de contraste intre culori care. 
in pofida puternicelor deosebiri dintre ele, se inriuresc una 
pe alta. Ba poate cá inriurirea e cu atit mai mare cu cit deose- 
birile dintre culori sint mai mari. 

fn general, puterea de observatie a omului se intemeiazá pe 
comparatii. Un lucru ni se pare, de pildá, mic sau mare, doar 
in comparatie — in contrast deci — cu altul sau, mai ales, 
în comparaţie cu propria noastră dimensiune. Copiii privesc 
casele, străzile, copacii, cu mult mai de jos decit oamenii mari. 


De aceea nu o dată se întîmplă ca, revenind după mulți ani 
pe strada sau în curtea unde am copilărit, să ne mirăm că 
strada foarte largă şi greu de trecut, casele sau copacii foarte 
mari din amintirea noastră sînt de fapt mici! 

Contrastele joacă un rol de seamă şi în lumea culorilor. 
Unul din învățații care au studiat, pe baza vechii tradiții si a 
noilor cunoştinţe, problemele teoriei culorilor — pictorul 
şi profesorul german Johannes Itten (1888— 1967) — pro- 
pune un sistem de clasificare cu 7 tipuri principale de contraste 
coloristice : 

1. Contrastul culorilor în sine 

2. Contrastul coloristic de lumină şi umbră (numit şi clar- 
obscur) 

3. Contrastul culorilor calde şi reci 

4. Contrastul culorilor complementare 

5. Contrastele simultane de culoare 

6. Contrastul coloristic de calitate 

7. Contrastul coloristic de cantitate 

Acest fel de a clasifica tipurile de contraste e foarte folositor 
pentru cunoaşterea şi minuirea culorilor, chiar dacă — dupa 
cum vom vedea — cele 7 feluri de contraste nu sînt total 
separate, amestecîndu-se de multe ori : de pildă, cele comple- 
mentare cu cele calde şi reci, cele simultane cu cele de calitate 
sau de cantitate s.a.m.d. Să vedem deci în ce constau cele 7 
feluri de contraste, încercînd a le cunoaşte mai îndeaproape. 

Contrastul culorilor în sine, primul şi totodată cel mai simplu 
din serie este cel dintre culori foarte diferite, de pildă, dintre 
roşu, galben şi albastru (fig. 19). Contrastul dintre aceste 
culori, primare, cum desigur ați observat, este şi cel mai puter- 
nic din întreaga categorie. Impresia ce ne-o produce este nu 
numai puternică ci şi foarte colorată, luminoasă, sinceră şi 
precisă. Faptul nu e de mirare, aici alăturîndu-se cele 3 culori 
pure din care se nasc toate celelalte culori. 

Contrastul culorilor în sine nu se rezumă doar la combina- 
tiile celor trei culori primare ! El pierde însă din puterea 
expresiei, cu cît culorile ce se alătură sînt mai depărtate de 
primele trei. Aşa, de pildă, contrastul dintre portocaliu, verde 
şi violet — culori binare — (fig. 20), deşi mai mic decit 
cel dintre culorile primare, este mai puternic decît cel dintre 
culorile terțiare : violet-roşcat, violet-albăstrui, verde-albăstrui, 
verde-gălbui, portocaliu-roşcat şi portocaliu-gălbui (fig. 21). 





Contrastele culorilor in sine sint nenumárate si, prin urmare, 
şi posibilităţile de varietate a expresiei coloristice sînt nesfirsite. 
Culorile mai slabe pot fi puse in contrast cu cele puternice : 
de pildá, rogu cu verde, galben cu albastru, portocaliu cu violet 
(fig. 22). In astfel de combinatii pot intra, de asemenea, albul 
sau negrul, care întăresc foarte mult, chiar şi contrastul culorilor 
primare (fig. 23). Incercati singuri să aláturati, in forme precise 
sau în pete libere, astfel de culori. 

Itten propune exerciţii foarte interesante ce pun în valoare — 
prin contraste de culori în sine — o singură culoare. Să luăm 
de pildă, ca element central, roșul si să asezám in jurul lái alte 
culori contrastante, în mici cantităţi, pentru a-i intensifica 
puterea de expresie (fig. 24), Să repetăm exercițiul punind în 
centru, de pildă, elemente roşii şi galbene, pe fond albastru. 
Exercitiul poate fi repetat alegindu-se ca element central 
orice altă culoare puternică sau grupuri de culori. 

Contrastul de culoare în sine este dominant în multe domenii 
sau epoci de artă, ca, de pildă, în artele populare — de la 
tesátun pind la ceramică, în miniaturile Evului Mediu, în 
artele orientale în general, precum şi în artele moderne de la 
finele secolului al 19-lea şi pînă azi. 

Al doilea tip din seria celor 7 este Contrastul coloristic de 
lumină şi umbră. Cel mai puternic din această categorie este, 
fireşte, cel dintre alb şi negru. Dar între aceste două valori 
extreme (numite polare), putem afla nenumărate cenusiuri, 
mai apropiate de negru (mai întunecate sau închise — cum 
se mai spune) sau mai apropiate de alb (mai luminoase sau 
deschise) (fig. 25). Aceste cenusiuri (sau gri-uri, cum sînt 
uneori numite, după cuvintul francez gris) le putem obţine 
amestecînd negrul şi albul în cantități diferite. Cu cit vom 
adăuga mai mult negru, cu atît cenusiul va fi mai închis si, 
dimpotrivă, cu cît vom pune mai mult alb în amestec, cu atit 
cenuşiul va fi mai deschis. Incercati să faceţi o scară cit mai 
largă de cenuşiuri, aflate între alb şi negru. Cenuşiurile astfel 
obținute devin expresive alături de alie culori, le ajută sau le 
slăbesc. Incercati exerciții de contraste între roşu şi cenusiuri, 
între albastru sau galben şi cenusiuri. 

Cenuşiurile rezultate exclusiv din amestecul de alb şi negru 
sint în general numite neutre, spre deosebire de aşa-numitele 
cenusiuri colorate ce se obțin din amestecul unor culori, fie 
cu,fie fără alb şi negru. Aşa de pildă, combinînd în cantități 


egale culorile complementare, galben cu violet, roşu cu verde, 
portocaliu cu albastru sau chiar cele trei culori primare — 
roşu, galben şi albastru — obținem diferite cenusiuri colorate 
(fig. 26) mai deschise sau mai închise, după cum adăugăm 
alb sau negru. Dacă amestecăm însă culorile complementare 
în cantități inegale, atunci culoarea ce a intrat în combinație 
în cantitate mai mare va deveni ceea ce se numeşte un ton 
rupt : un fel de culoare grizată la care, de asemenea, putem 
adăuga alb sau negru (fig. 27). Incercati să faceţi un motiv 
decorativ, sau o natură moartă folosind cenuşiuri colorate 
şi tonuri rupte (fig. 28). 

Contraste puternice de lumină si umbră se află, de asemenea, 
intre alb şi alte culori închise ca, de pildă, roşu. maro, verde 
sau albastru (fig. 29). Putem obţine nuanţe mai luminoase 
sau mai întunecate şi din aceste culori, fie amestecîndu-le 
cu alb, fie cu negru. Incercati o natură moartă in gama de 
albastru (fig. 30). 

Dar domeniul contrastelor coloristice de lumină si umbră 
este cu mult mai întins, numărul lor fiind practic nesfirsit, 
atit ca tip, cit şi ca gradatii. Aşa de pildá, contrastul dintre o 
culoare foarte luminoasă ca galbenul si una întunecată, cum 
e violetul (fig. 31), este mult mai mare decît contrastul dintre 
roşu şi verde (fig. 32). 

Ajungând la Contrastul de cald si rece — al treilea din serie — 
trebuie mai întîi sà lámurim ce înseamnă culori calde si culori 
reci. Oricit ar părea de curios, e vorba aici într-adevăr de o 
senzație de căldură pe care ne-o dau culorile din gama : galben, 
galben-portocaliu, portocaliu, roşu-portocaliu, roşu şi violet- 
roşcat ; si de senzația de răceală produsă de gama : galben- 
verzui, verde, albastru-verzui, albastru, albastru-violaceu si 
violet. Polii acestor contraste sînt socotiți a fi rosul-portocaliu 
(numit şi roşul de Saturn) — culoarea cea mai caldă — şi 
albastrul-verzui (oxidul de manganez) — culoarea cea mai 
rece (fig. 17). Astfel de constatări au fost consemnate în stră- 
vechi mărturii şi chiar practici care s-au perpetuat de-a lungul 
mileniilor, ca de pildă în medicina populară. 

Cercetările moderne au confirmat ştiinţific că astfel de sen- 
zatii se datoresc deosebirilor de lungime de undă ale culorilor 
ce variază, cum am văzut, de la circa 800 de milimicroni pentru 
roşu, pind la circa 400, milimicroni, pentru violet. Deci cu cit 
lungimea de unda cu care radiaz4 culoarea e mai mare, cu atit 








este mai caldá. Invers, senzatia de rácealá e datoritá unor 
lungimi de undă inferioare. Totodată culorile calde sînt mai 
iritante, în vreme ce culorile reci au un vădit efect liniştitor. 


Experiente foarte riguroase au arătat că într-o camera 
zugrăvită în albastru verzui, locatarii începeau să aibă senzaţia 
frigului de pe la temperatura de 15 grade Celsius, pe 0 
într-o cameră zugrăvită în roşu-portocaliu, această senzație 
nu apărea decît abia pe la 11— 12 grade. Fireşte însă cá nu e 
recomandabil să locuim într-o cameră cu pereţii roşii, ce ne-ar 
tine într-o permanentă stare de iritatie. Controlul tensiunii 
sîngelui arată, de asemenea, că albastrul face să scadă ten- 
siunea, în vreme ce roşul o ridică. 

Experiente similare s-au făcut şi cu animalele. Astfel, un 
grajd pentru cai de curse a fost împărţit în două: o parte 
zugrăvită în albastru-verzui şi cealaltă în roşu-portocaliu. 
Caii aduşi, după efortul unei curse, în partea grajdului colorată 
în albastru s-au liniştit foarte repede, în vreme ce în partea 
roşie, ei au rămas multă vreme încinşi şi agitati. În cursul 
aceleiaşi experienţe s-a mai observat că, pe cînd în partea 
albastră nu era nici o muscă, în cealaltă parte ele mişunau. 
Este, de asemenea, foarte cunoscut faptul că multe animale, 
mai ales taurul, se înfurie la vederea culorii roşii. 

În medicina populară se folosesc efectele culorilor din 
vremuri străvechi. Cercetătorii folclorului medical românesc 
arată că, împotriva pojarului, se recomandă să se bea cîrmiz 
(deci roşu) cu rachiu şi să se aplice pe stomac o pinzá roşie, 
muiată în rachiu cu cirmiz. O altă metodă indică o infuzie de 
mac roşu împotriva pojarului. lar pentru a se vindeca de gäl- 
binare, se foloseau fel de fel de vegetale galbene: şofran, 
gálbinele, lumináricá, rostopasca $.a.m.d. 

Medicul danez Finsen descoperise, pe la finele veacului 
trecut, o metodă de vindecare a mai multor boli de piele, cu 
lumină roşie. lar astăzi s-a generalizat aşa-numita cromo- 
terapie — adică tratamente medicale bazate efectele cu- 
lorilor. 

În consecinţă, e uşor de înţeles ce efecte bune pot avea 
culorile linistitoare în camerele unde muncesc sau se odihnesc 
oamenii. Dealtminteri, vă puteţi convinge singuri de efectele 
calmante ale verdelui, de pildă, plimbindu-vá printr-o pădure, 
într-un parc sau într-o grădină, primăvara sau vara ! 

Raportului cald-rece din coloristică îi mai corespund şi alte 


senzaţii. Unii cercetători propun următoarele corespondențe, 
asemănătoare cu efectul de rece si cald. 


— umbrit — însorit 
— transparent — opac 
— linistitor — iritant 
— subtire — gros 

— aerian — pámintesc 
— depărtat — apropiat 
— uşor — greu 

— umed + uscat. 


Aceste efecte diferite mai arată ce largă gamă de expresie 
permit contrastele de cald-rece în coloristică ! Dacă n-ar fi 
decît să amintim că asa-numita perspectivă coloristică este 
ceea ce pot exprima planele îndepărtate în peisaje. ele deve 
nind din ce în ce mai rece colorate, dih pricina straturilor de 
aer ce se interpun. În vreme ce planele mai apropiate sînt mai 
cald colorate. 

Dacă reprezentăm acum cele două culori polare ale acestui 
tip de contrast — roşu-portocaliu si albastru-verzui — în 
cantități diferite, putem obţine fie o dominantă caldă (fig. 
33— 35), cînd rosul e mai mare, fie una rece (fig. 34—36), 
cînd albastrul e mai mare. Aci avem de-a face, totodată, şi 
cu contraste coloristice de cantitate (al 7-lea tip din serie), 
deoarece puterea culorii e cu atit mai mare cu cit cantitatea 
ei este mai mare. Dar despre acest tip de contrast vom mai 
vorbi. 

Revenind acum la contrastele de cald şi rece şi alegind un 
violet, vom vedea că el apare, prin contrast, cald, cind se 
află alături de culori reci (fig. 37) şi, dimpotrivă, pare rece 
alături de culori calde (fig. 38). Intorcindu-ne apoi la cercul 
cromatic cu 12 culori (fig. 17) vedem că violetul se află chiar 
la graniţa dintre gama de culori calde şi cea de culon reci, 
ceea ce explicá de ce este poate si mai influentabil decit alte 
culori. 

Să încercăm un motiv decorativ in culori calde şi reci, 
precum şi o compoziţie cu obiecte sau flori astfel colorate. 

Contrastul coloristic de cald şi rece este printre cele mai 
strălucitoare sau, cum se mai spune, prin comparaţie, mai 
muzicale. El a fost deseori folosit în artele plastice, fie în vitra- 
lille din Evul Mediu — acele panouri din bucățele de sticlă 








coloratá montate pe armáturá de plumb, folosite la ferestre — 
(fig. 67), fie în pictura modernă. 

Însemnătatea celui de al patrulea contrast, al culorilor 
complementare, constă, înainte de toate, în marea lui ráspindire. 
Cum s-a mai spus, privind o culoare, ochiul omului cere 
culoarea complementară ; de exemplu, umbra unei flori gal- 
bene este violetă ş.a.m.d. Unii specialişti socotesc că „legea 
culorilor complementare este regula de bază a oricărei creaţii 
artistice, deoarece respectarea acestei legi determină un per- 
fect echilibru pentru ochi. Culorile complementare, folosite 
în proporţii corecte, produc un efect static şi solid. Fiecare 
culoare îşi păstrează luminozitatea sa fără schimbări“. 

Istoria artei ne arată totuşi că s-au creat capodopere de pic- 
tură sau arte decorative şi în afara legii culorilor complemen- 
tare. Si aceasta din pricină că vastul domeniu al cromaticii nu 
se lasă guvernat de nici o lege absolută, veşnic valabilă ; 
motiv pentru care nici chiar graniţele universului culorilor 
n-au fost vreodată perfect stabile, schimbindu-se mereu. 

Ca urmare, nici cei mai buni specialişti nu ne pot da acele 
reguli absolut infailibile de folosire a culorilor — atît de mult 
dorite — acele chei fermecate ce deschid toate porţile lumii 
culorilor. Ceea ce se poate, şi ceea ce încearcă şi autorul acestor 
rînduri, este de a găsi doar cîteva îndrumări generale ce pot 
usura apropierea de culori, înțelegerea, cît de cît, a principa- 
lelor fenomene cromatice. 

Revenind acum la al patrulea tip de contraste, constatăm 
că în cadrul perechilor complementare, fiecare culoare păs- 
trindu-si propria sa caracteristică, apar si alte tipuri de con- 
traste. Astfel, raportul dintre galben şi violet (fig. 39) nu repre- 
zinta doar un contrast complementar ci şi, cum am văzut, un 
foarte puternic contrast de umbră si lumină ; la fel, în ceea 
ce priveşte perechile galben-portocaliu, albastru-violaceu (fig. 
40) şi portocaliu, albastru (fig. 41). Perechea complementară 
roşu-portocaliu, albastru-verzui (fig. 42) este totodată şi 
cea mai amplă expresie a contrastului de cald-rece. lar rogul- 
carmin şi verdele-albástrui, de asemenea complementare 
(fig. 43), deşi în contrast de cald-rece, au absolut acelaşi grad 
de luminozitate. Apropiate ca luminozitate sînt si rosul- 
violaceu cu verdele-gălbui, altă pereche complementară (fig. 44). 

Cum s-a mai spus, amestecul de culori complementare este, 
de asemenea, esenţial în obținerea de tonuri cenușii colorate 


sau a aga-numitelor „tonuri rupte“. Toate aceste raporturi 
îşi găsesc o largă folosință în mediul nostru de viata zilnică 
şi, mai ales, în arte. Să încercăm a face o natură moartă în 
culori complementare şi tonuri rupte obţinute din ele (fig. 45). 

Al cincilea tip — Contrastul simultan de culoare — are, 
cum s-a văzut, o foarte mare ráspindire si cuprinde o mare 
varietate de categorii, acoperind practic orice alăturare de 
culori. În fapt, nu există caz în care două culori alăturate 
să nu se influenţeze într-un fel sau altul, mai slab sau mai 
puternic. S-au arătat mai înainte cîteva cazuri de astfel de 
contraste (fig. 7— 12). O altă categorie foarte numeroasă o 
constituie contrastele simultane produse de efectul comple- 
mentar. El se datoreşte acelui fenomen despre care s-a mai 
vorbit, conform căruia cînd privim o culoare, ochiul nostru 
nu numai că cere în acelaşi timp culoarea complementară, 
dar o şi produce. 

Fireşte că această culoare, născută în sistemul vizual al 
omului, rămîne doar o impresie cromatică ; ea nu există în 
realitatea palpabilă direct, nu poate fi fotografiată! Dar 
ea influențează totuşi, puternic, celelalte culori ce se alătură. 
Să facem următoarea experienţă : luăm o suprafață mai mare 
rosie, pe care punem un mic pătrat negru. Dacă acoperim 
totul cu o foiţă albă, subțire si transparentă, vom vedea că 
pătratul negru a devenit verzui, din pricină că verdele este 
complementara roşului. Tot aşa, dacă suprafaţa mare va fi 
verde, pătratul negru va părea sub foiţă, roşcat (fig. 46), dacă 
suprafaţa mare va fi violetă, pătratul negru va părea, sub 
foiţă, gălbui si, dimpotrivă, pe o suprafaţă galbenă, pătratul 
negru va deveni violaceu (fig. 47). 

Reluind experiența, fără foiţă de data aceasta, si asezind 
un mic pătrat cenusiu pe o suprafață galbenă, pătratul va părea 
violaceu, în vreme ce pe o suprafaţă portocalie el va părea 
albăstrui (fig. 48), fiecare culoare cerind complementara sa. 

Dar pentru ca efectul acestor experiențe să fie deplin, se 
recomandă ca, atunci cînd privim o culoare, să astupăm restul 
figurilor şi să luminăm ceea ce privim cu o lampă puternică. 
Pe cit e cu putință, lampa să arunce razele direct si oblic pe 
hîrtie, iar ochiul să se fixeze pe imagine cel putin 50—60 de 
secunde. 

Contrastul coloristic de calitate — al şaselea din serie — 
constă în deosebirile dintre gradul de puritate sau de saturație 








al unei culori si cel al alteia. Prin puritate sau saturatie se 
intelege in general luminozitatea si strálucirea intensá a 
culorii. 

Pierderea purității culorii — voită sau nu — poate avea 
nenumărate cauze. S-a văzut deja cum se obțin cenusiurile 
colorate sau tonurile rupte din amestecurile de culori comple- 
mentare. Dar modalităţile de a obține astfel de tonuri sînt 
nesfirsite ca număr. Foarte deseori se „rup“ culorile pure 
cu alb, cu negru sau chiar cu un amestec de alb şi negru, deci 
cu cenuşiuri neutre. Numai că felul cum reacționează fiecare 
culoare la astfel de amestecuri e foarte diferit şi, ceea ce e mai 
complicat, de multe ori neaşteptat. Căci rezultatele unor 
astfel de operaţii nu depind numai de culoare ci şi de com- 
poziţia ei chimică. Aşa, de pildă, chiar şi alburile şi negrurile 
folosite în pictură sau în general în coloristică sînt de multe 
feluri. fiecare actionind altfel asupra culorii cu care se ames- 
teca. 

Totuşi, se considera că, in general, o culoare pură amestecată 
cu alb tinde să devină mai rece: roşul-carmin, de pildă, cu 
alb devine mai albăstrui, iar galbenul mai rece. Albastrul, 
în schimb, nu-şi pierde din puritate în amestecul cu alb, ci devine 
mai luminos, tot aşa cum violetul devine mai vesel, liliachiu. 

Cu totul altfel de efecte au amestecurile cu negru. Galbenul 
amestecat cu cit de putin negru isi pierde luminozitatea si 
strălucirea devenind bolnăvicios, veninos. Rosul-carmin cu 
negru tinde spre violet, iar roşul-cinabru, pare ars, devine brun- 
roscat. Negrului nu-i rezistă nici albastrul. Cu cît de puţin 
negru ar fi amestecat, albastrul îşi pierde luminozitatea. 

Figura 49 arată amestecurile celor trei culori primare fie cu 
alb (2) sau cu negru (47), fie cu un amestec de alb şi negru (3) : 
precum și încercări de compoziţii coloristice, pe tema contras- 
tului de calitate (A, B. C, D). 


* 


in sfirsit, ultimul tip din serie, al saptelea, este Contrastul 
coloristic de cantitate : el corespunde, de asemenea, rapor- 
tului mult-putin sau mare-mic. Nu e greu de observat că 
efectul pe care îl exercită o culoare într-un raport dat, este 
cu atît mai puternic, cu cit suprafaţa pe care se întinde e mai 
mare. Cum remarca şi marele pictor francez Paul Gauguin 
(1848— 1903) : „Un kilogram de verde e cu mult mai verde 
decît o sută de grame de verde '" 


Fireşte, aci este vorba, din nou, doar de impresia produsă de 
culori asupra ochilor. Deoarece, cele mai perfecte aparate de 
măsură nu descoperă nici cea mai mică deosebire între verdele 
întins pe zece centimetri pătrați și cel ce acoperă o sută de metri 
pătrați. 

Dar puterea tonului nu depinde numai de mărimea petei 
de culoare ci. în mare măsură, şi de luminozitate. Nu e greu 
de remarcat că în anumite compoziţii, o mică cantitate de 
culoare învinge culorile mult mai întinse (fig. 56). De aceea, 
cercetătorii au căutat să afle în ce raporturi se află culorile 
între ele din punct de vedere al luminozitàtii. Astfel, Goethe 
a stabilit raporturile numerice de luminozitate, precum ur- 
mează : pentru galben = 9. portocaliu = 8, roşu = 6. vio- 
let — 3. albastru — 4 si verde - 6. Ceea ce aratá cá gal- 
benul este cea mai luminoasá si deci cea mai puternicá culoare, 
în vreme ce violetul e cea mai slabă, cea mai putin luminoasă. 
Pentru a afla apoi care e raportul de putere dintre culorile 
complementare s-au făcut următoarele calcule : perechea gal- 
ben-violet cuprinde două culori cu coeficientul de lumino- 
zitate 9 si 3. Dacă impártim aceste cifre, 9 : 5. operația cores- 
punde cu 3:1 sau 3/4: 1/4. Deci pentru a echilibra aceste 
două culori trebuie să punem trei parti de violet si numai o 
parte de galben (3/4—1/4) (fig. 50). Tot aşa, perechea porto- 
caliu-albastru se află în raportul & :4 sau 2 : 1, ceea ce cores- 
punde cu 2/3 : 1/3. Deci două parti de albastru. la o parte de 
portocaliu (fig. 51). lar perechea rosu-verde stă în raport 
egal. 6 :6 sau 1 : 1, ceea ce corespunde cu 1/2 : 1/2, deci două 
parti egale (fig. 52). 

Astfel de raporturi coloristice sint foarte frecvente in mediul 
nostru inconjurátor. natural sau in cel creat de om (fig. 53 — 55). 
Dar. cum s-a mai spus, culorile mai luminoase sint cu mult 
mai puternice decit cele intunecate (fig. 56). 


* 


După această scurtă schiță a principalelor -raporturi dintre 
culori, s-ar pune, firesc. o întrebare: cîte culori există ? 
Trebuie, de asemenea, sà mai tinem seama si de faptul că 
există două mari categorii de culori : cele din natură şi cele 
cunoscute. fabricate si folosite de oameni. Dar si într-un caz 
şi într-altul, răspunsul la întrebarea pusă nu-l putem afla, 
deoarece, pe de o parte, numărul culorilor din natură este 








nesfirşit — chiar dacă omul percepe incomparabil mai puţine 
tonuri ; iar pe de altă parte, şi posibilitatea fabricării de noi 
culori este infinită. 

Mai mult ; atît numărul culorilor din natură pe care le per- 
cepe omul, cit şi cel al culorilor fabricate de el. au variat de-a 
lungul istoriei : foarte puţine la începuturile civilizației si 
mereu mai multe în cursul dezvoltării societății. 


* 


Covîrsitoarea inriurire exercitati de cromatica mediului 
natural este probabil cauza pentru care oamenii. nu numai că 
au început să fabrice si să folosească culorile foarte de timpuriu. 
dar au şi căutat să le afle secretul, crezind că au puteri masice. 
Astfel s-a ajuns, între altele, să se socotească anumite culori 
drept simbolice, adică semnificînd ceva anume ! 

Foarte interesant este, de pildă, faptul că îndepărtatii 
noştri strămoși din Comuna primitivă au socotit tocmai 
roşul drept elementul fundamental al vieţii. fără îndoială. 
atit prin asemănarea cu sîngele sau cu văpaia rásáritului de 
soare, cit şi, probabil, datorită efectelor radiaţiei acestei culori 
atit de active, direct resimtite. Ca urmare. roșul ۵ 


riturile de inmormintare, cel putin din epoca mijlocie a pietrei 


(Paleoliticul mijlociu). Dar urmele de ocru roşu de pe ose- 
minte sau praful roşu de hematită găsit în mormintele din 
acea vreme ne îngăduie să presupunem că omul de pe atunci — 
numit şi omul de Neanderthal — îşi vopsea şi corpul şi fata 
cu roşu, alb şi negru, aşa cum procedează. de altminteri şi azi. 
multe populaţii primitive. 

Epoca următoare, Paleoliticul superior, marchează o im- 
portantă evoluţie a practicii coloristice, de-a lungul a multor 
mii de ani. Din lipsa probelor materiale. nu putem şti dacă 
omul acelei vremi — numit de la Cromagnon = isi vopsea 
pieile cu care se îmbrăca, penele cu care se împodobea sau 
împletiturile ce le folosea, dar el era de pe atunci „pictor“, 
asternind pe pereții grotelor imagini ce dovedesc cunoaşterea 
și minuirea unui număr de coloranți ce alcătuiesc o paletă. 
Admirabilele picturi animaliere păstrate în peşterile din nordul 
Spaniei sau sudul Franţei prezintă o armonie de ocruri roşii 
si galbene — din prafuri de pămînt = rosuri — din oxizi de 
fier — bistru, alb de var, negru de fum din cărbune sau oxizi 
de manganez (fig. 57). 

Culoarea devine, spre finele acestei epoci, şi un mijloc de 
deosebire socială în cadrul tribului : culoarea unor atribute 
vestimentare, de pildă, marcînd rangul unui individ. sau 
tribul din care face parte individul. 

După multe mii de ani, la începutul Antichității, se pare că 
numărul culorilor folosite în pictură nu crescuse prea mult. 
Conform mitologiei greceşti, Cleofante din Corint, inventa- 
torul picturii (care ar fi trăit pe la 1400 î.e.n.) desena intii in 
cărbune, colorind apoi doar cu praf de cărămidă pisată. 


Oricare ar fi adevărul, ceea ce ni s-a păstrat, ca de pildă 
pictura oalelor greceşti, confirmă că aproape o mie de ani mai 
tîrziu, se foloseau încă un număr foarte redus de culori. În 
culmea dezvoltării acestei arte — sfîrşitul veacului al 6-lea 
și începutul celui de al 5-lea î.e.n. — cele două stiluri clasice 
ale ceramicii greceşti reprezintă fie figuri negre pe fond roşu, 
fie, dimpotrivă, figuri roşii pe fond negru. lar micrografia 
(pictura mică), cum se numea pictura de pe vase, este singura 
mărturie despre pictura grecească mare — megalografia — 
aproape în totalitate dispărută. Toate mărturiile acelor vre- 
muri afirmă că ceramiştii greci se inspirau din pictura de perete 
sau de pe panouri mobile. 

Este probabil că sobrietatea coloristică s-a păstrat în pic- 
tura grecească cel putin pînă în veacul al 4-lea î.e.n., devreme 
ce istoricul roman Plinius cel Bátrin (23 — 79 e.n.), referindu-se 
la această epocă, afirmă că pictorii greci foloseau doar patru 
culori : alb de cretă, ocru galben, ocru roşu şi negru. 

Dar o astfel de severitate cromatică nu era generalizată nici 
măcar în lumea Mării Egee, nemaivorbind de Orient. Astfel, 
în pictura unor palate din insula Creta apare, cu mult înainte 
(în jurul anilor 1500 î.e.n.), o gamă de culori mai largă: al- 
bastru, verde, violet, roşu, trandafiriu sau ocru galben (fig. 61). 

Cele mai vechi monumente de arhitectură acoperite cu o 
decorație policromá sînt însă, probabil, cele din Egipt si din 
Mesopotamia. Încă cu trei mii de ani înaintea erei noastre, 
marile morminte — piramidele — templele sau palatele egip- 
tene — erau în întregime acoperite cu ornamente colorate 
sau cu pictură, atît înăuntru, cît si în afară. Artiştii de pe valea 
Nilului foloseau culori pure, luminoase : roşu, galben, ocru. 
trandafiriu, albastru, verde. negru si alb (fig. 60). 

Foarte strălucitoare apăreau şi marile palate asiriene sau 
babiloniene, datorită tencuielilor colorate sau plăcilor de cera- 





mică smălțuită, cu o cromatică caldă, galbená-portocalie, ce 
se detaşează pe fonduri albastre. 

La tel de colorat era în Antichitate întreg mediul inconjurä- 
tor din Orient. Urmele păstrate şi relatările contemporane 
arată că în vremea Regatului nou egiptean, de pildă (cam de pe 
la anii 1500 î.e.n.), cadrul vieţii zilnice a celor bogaţi cunoştea 
o strălucire greu de închipuit. Mobilierul era încrustat cu aur 
şi fildeş, cu pietre semiprețioase ca jaspul (roşu, galben sau 
verde), cornalina (roşie portocalie) sau lapis-lazuli (albastru) : 
scaunele şi paturile erau acoperite cu perne şi țesături brodate 
cu fir de aur şi argint : interiorul palatelor strălucea, în general. 
din pricina materialelor colorate : ţesături bogate, plăci de 
piatră colorate sau faianță, plăci de argint sau chiar de aur, 
farfurii de aur etc. În grădini, pentru care se cheltuiau sume 
uriaşe de bani, se cultivau arbori si flori aduse din Asia, iar 
în lacurile artificiale, pline de lotusi, înotau peşti exotici foarte 
colorati. Acelaşi lux oriental, policrom, caracteriza şi îmbră- 
cămintea sau pieptănătura vremii. Costumul egiptean deve- 
nise foarte bogat croit, cu multe falduri din materiale com- 
binate, colorate şi brodate cu fir de aur. Perucile, foarte ample. 
purtate atît de bărbaţi, cît şi de femei, erau împodobite cu biju- 
terii şi ghirlande de flori. În sfîrşit. carele sau litierele nobililor 
egipteni. erau foarte viu colorate, aurite şi încrustate cu metale 
si pietre preţioase, harnasamentele erau colorate, nemai- 
vorbind de bogata ornamentatie a armelor. 

Foarte colorată era si arhitectura grecească din Antichitate. 
Oricât ar părea de curios pentru mentalitatea noastră de azi 
şi mai ales în contrast cu actuala imagine a ruinelor, grecii 
colorau violent arhitectura, aplicind vopseaua peste piatră 
sau marmură. Vestitul templu de pe acropolea Athenei — 
Parthenonul (închinat zeiţei Athena — Parthenos, adică fe- 
cioara, patroana oraşului) - avea fusele coloanelor pati- 
nate şi capitelurile colorate cu linii roşii şi albastre, iar orna- 
mentele în roşu, albastru si aur. Puternic colorat era — după 
descrierile antice — şi tot mediul înconjurător atenian: 
hainele, bijuteriile şi tesáturile de pe pereţi, perdelele, rogo- 
jinele. harnașamentele cailor, pinzele corábiilor s.a.m.d. 

Policromá a fost, pare-se, şi arhitectura din Italia a strálu- 
citoarelor cetăţi etrusce, de prin anii 1000 pînă pe la 500 î.e.n. 
Urmele materiale ale vieţii orăşeneşti din Etruria dinaintea 
romanilor sînt foarte putine. Totuşi trăsăturile generale, orien- 
tale, ale societăţii, gustul pentru lux, nivelul dezvoltării aură- 

riei şi al giuvaergeriei, fragmentele de ceramicá viu colorate 
in rosu, albastru, brun, rosu si alb, ornamentele arhitecturale 
găsite si, mai ales, pictura de pe peretii mormintelor (fig. 58). 
amintind atît de Creta, cit si de Egipt, îngăduie presupunerea 
cA etruscii colorau constructiile si in afará, si ináuntru. 

Aportul romanilor la coloristica arhitecturii nu este mai 
putin insemnat, desi ei au restrins culoarea mai mult spre inte- 
rior. Dar valoarea picturii de perete convenţional numită 
„pompeiană“ si clasificată de obicei în patru stiluri — va- 
loarea mozaicurilor, a ornamentatiei în stuc colorat. a marche- 
täriei de marmoră, stau la temelia decoraţiei murale europene 
de mai tirziu. 

Fireşte că toată dezvoltarea practicii coloristice n-ar fi fost 
cu putință fără marile progrese pe care le-a făcut tehnica pre- 
parării culorilor în statele Orientului antic. În afară de albastru. 
pe care-l obțineau fie din lapis-lazuli pisat. fie prin arderea 


unui amestec de nisip, pilitură de aramă si subcarbonat de : 


sodiu pulverizat, egiptenii preparau diferite tonuri de galben 
brun sau roşu, nu numai din páminturi naturale sau arse, ci 
si din sulfuri de arsenic sau oxizi de fier amestecați cu var. 
Cinabrul — minereu stacojiu din sulfurà de mercur — a 
fost cunoscut de egipteni abia după cucerirea Siriei ; dar o 
contribuţie originală a Egiptului pare să fi fost și albul preparat 
atit din var, cit si din ghips pisat. 

O contribuţie însemnată au adus-o meşterii Orientului antic 
şi în tehnica vopsitoriei diferitelor materiale: piei. țesături, 
împletituri, etc. Relatări scrise. ca de pildă cele din biblie. 
menționează de multe ori: „Materii vopsite în albastru, pur- 
puriu si cirmiziu“ (adică cu cirmiz = roşu stacojiu). lar 
poetul grec Homer — oglindind realități de prin veacul al 
12-lea î.e.n. — povesteşte cu mare admiraţie despre minu- 
natele stofe tesute şi vopsite de boiangii fenicieni din Sidon. 
Deşi puţine, probele materiale păstrate, cum sint unele tesá- 
turi din mormintele de pe valea Nilului, confirmă și ele stadiul 
relativ înalt al tehnicii vopsitoriei. Plinius consemnează şi el 
că egiptenii foloseau cuperozele (diferiți sulfați: de fier — 
verde, de cupru — albastru, de zinc — alb) si alaunul, dim- 
preună cu unele materiale corozive, pentru a fixa motivele 
colorate cu care decorau tesáturile. Ei cunoşteau indigoul — 
culoare extrasă din planta asiatică indigofera tinctoria —, ob- 
țineau nuanţe de galben din sofránas sau rădăcini de lotus. 
iar pentru brunuri sau negru fierbeau diferite scoarte şi rădă- 

cini de copaci. Roşul îl preparau din cîrmîz, o insectă ase 
mănătoare cu coşenila. 

Dar culoarea ce a căpătat, încă de la începuturile antichi- 
tátii, o faimă nemaipomenită, devenind apoi simbolul puterii 
împăraților romani şi bizantini, este purpura. Se pare că ea a 
fost preparată chiar de pe la 1500 i.e.n., pentru prima oară 
de fenicieni, din două feluri de scoici marine ce se găseau din 
abundență pe coastele răsăritene ale Mării Mediterane. Con- 
form legendei, cîinele unui cioban a spart o cochilie de purpură, 
murdărindu-se cu un roşu violaceu. Păstorul a folosit atunci 
culoarea pentru a vopsi vestmintele soției sale. Istoria purpu- 
rei este plină de poveşti fabuloase. Pentru a dovedi durabili- 
tatea nesfirşită a acestei culori, istoricul grec Plutarh (50— 
125 e.n.) relatează că la cucerirea oraşului persan Susa, Ale- 
xandru Macedon a luat ca pradă o mare cantitate de stofe vop- 
site cu purpură, apartinind regelui Darius, păstrate de 192 
de ani, fără să se fi alterat culoarea. Iar Plinius, descriind meto- 
dele folusite de fenicieni în vopsitoria cu purpură, afirmă că 
ei sînt cei ce au dat europenilor: şi primele noţiuni ale boian- 
geriei, în general. 

Mari meşteri vopsitori au fost în antichitate şi indienii. Tot 
Plinius povesteşte că din India ar fi fost adusă în Grecia me- 
toda colorării bumbacului cu roşu de garantá — extras din 
rădăcină de roibă — culoare ce se mai numeşte de aceea ȘI 
roşu de India. 

Din relatările contemporane precum şi din analizele făcute 
de cercetătorii de azi, reiese în general că tehnica culorilor din 
antichitate făcuse progrese mari. Principalii coloranti folositi 
în această epoca ar fi următorii : albul cel mai des întîlnit era 
cel din var stins amestecat cu apă. Preparatia era însă prea 
slabă, neavind putere de acoperire. 

De aceea albul se mai obținea fie din pămînturile calcaroase 
aduse din unele insule greceşti (mai ales Melos si Samos) : 
fie dintr-un pămînt tot calcaros numit creta argentaria sau 
paraetonium, materie relativ scumpă adusă din Egipt, din 
Cirenaica sau din insula Creta. Tot pentru alb se mai folosea 
şi creta selinusia si mai ales ceruza (carbonat de plumb), re- 
numită fiind cea din insula Rhodos. 

Galbenul se extrăgea din pămînturile bogate în ocru (pero- 
xid de fier hidrat), materie ce prezintă o mare varietate de 
culori. Un alt galben se obținea dintr-un minereu numit 

orpiment (sulfură de arsenic), extras din minele de aur si argint 
din Orientul Apropiat. 

Albastrul folosit în antichitate era, în general, de trei feluri : 
egiptean, scitic şi cipriot. Primul se obținea din pulverizarea 
faiantei albastre egiptene. Albastrul scitic avea. după spusele 
lui Plinius, patru varietăți de nuanţă ultramarină. Cel mai 
frumos se obținea din lapis-lazuli. Dar albastrul cipriot, denu- 
mit şi sil caeruleum şi care pare să fi fost un fel de cobalt extras - 
din minele de argint şi aur, n-a fost încă identificat la vreo 
analiză modernă. Pentru albastru. romanii foloseau si indi- 
goul indian, dar care, din pricina depărtării de unde se aducea, 
era foarte scump. 

Verdele se prepara dintr-un minereu de aramă numit ma- 
lachit (carbonat de cupru) şi spat verde (hidrocarbonat de 
cupru) ce se găsea în stare naturală în Armenia. Macedonia 
sau Cipru. Alte páminturi colorate natural cu oxizi de aramă. 
din care oamenii Antichității făceau verdele. erau : aşa- 
numitul appianum sau creta viridis, verdele de Verona, verdele 
marin etc. Plinius ne informează că se cunoşteau şi meto- 
dele de preparare a verdelui prin coclirea aramei : fie din me- 
talul tăiat în bucățele sau facut span, amestecat cu oţet tare, 
fie acoperind arama cu drojdie de vin, fie amestecînd pili- 
tură de aramă cu oțet. 

Rosul se obținea din coloranti ce variau de la roşu deschis. 
pină la brun roşcat. Textele antice sînt destul de confuze şi 
nu dau destule explicaţii pentru identificarea tuturor nuantelor. 
Cel mai răspîndit colorant era, probabil,cinabrul (sulfură dublă 
de mercur), numit de romani minium, وم‎ se găsea, nativ, 
în mine. Dar miniul este un oxid de plumb. 

Printre colorantii roşii folosiţi în Antichitate s-au aflat 
şi hematitele minereuri de fier — aduse din Etiopia, 
din Arabia, sau de pe coastele Mării Negre. În aceeaşi cate- 
gorie intrau şi pămînturile italiene din provincia Umbria. 

În afară de aceşti coloranți minerali, se mai foloseau. cum 
s-a mai spus, roşuri de origine organică : fie vegetale, ca ră- 
dăcina de garantá (roibă), fie de origine animală ca scoica 
purpurei sau cirmizul, o insectă similară cu coşenila. 

În sfirşit, negrul se prepara din arderea unor substanţe 
diferite : lemn de vità de vie, fildeş sau oase, precum şi negrul 


de fum. 
Informaţiile generale provenite din Antichitate pomenesc 





relativ rar despre colorantii vegetali. Tradiţia folclorică a 
pástrat insá o practicá straveche, pe care cercetătorii O soco- 
tesc ca datînd încă din Comuna primitivă: deci de acum 
multe mii de ani. O astfel de stráveche traditie posedá si vopsi- 
toria populară românească. lată principalii coloranţi folosiți 
de tárancele noastre : pentru galben cea mai cunoscutá plantá 
intrebuintatá este drobita sau droghita (genista tinctoria), 


apoi, laptele cîinelui (numit în Transilvania laptele lupului). 


plantă numită şi alior (euphorbia cyparissias) şi laptele cucului, 
din al cărui suc, foarte gros, se obține un colorant galben 
intens. Foarte folosită este şi planta sovîrv — solovărv sau 
solovirf — (origanum vulgarae), care, în afară de galben, dă 
şi o culoare neagră, trainică, în combinaţie cu frunze de arin 
si de nuc. Galben mai obţin tárancele si din florile de răchi- 
tici (epilobium augustifolium), cu frunze sau muguri de răchită 
(salyx fragilis) sau salcie, cu scoarță sau frunze de mesteacăn, 
cu flori de siminoc, de sunátoare, cu frunze de dud, de zarzăr, 
de vità de vie, de stevie etc. Un galben undelemniu se obține 
din frunze de tutun, iar unul ruginiu din rumeioară sau ru- 
menioară, numele românesc al plantei cîrmiz (nu confundați 
cu insecta cu acelaşi nume), din bumbisor (anthemis tincto- 
ria) — numit şi floare de perină, buba in cap sau iarbă de 
perină sau din ciupercile numite păstrăvi de nuc sau buretele 
de nuc (polyporus squamosus). Tot în galben ruginu se vop- 
seşte şi cu unele buruieni numite : şoldeală, jolteală sau sul- 
dealá, gálbánári ce sint probabil similare cu aceea numita 
vetrice, „buruiană de ceas rau“ sau fericea (tentacetum vulgare). 


Verdele se extrage tot din drobitá, precum si din scoarta 
de páduret-acru, din sámintá de mac şi de sora soarelui. 
din rujá-intunecatá, deditá, leustean sau laptele cîinelui. 
Verdele se mai obţine prin procedee în care intervine şi piatra 
vinátá, ca si pentru vopsitul în albastru, ce se făcea de obicei 
cu piatră acră sau piatră vinátá. Un procedeu mai complicat 
pentru a vopsi în albastru era acela în care mai intrau si apă 
tare, bors de tárite, zer, lemn cîinesc etc., albastrul fiind singura 
culoare ce se obținea în boiangeria noastră populară prin 
alte ingrediente decit cele vegetale. 

Roşul se prepara mai ales din sovirv sau din frunze, rămurele 
‘si scoarță de măr páduret. El se obținea însă si din frunză 
de măr dulce sau de corn, precum si din scoarță de arin-negru, 
de prun, de perj-roşu sau de stejar. Roşul se extrăgea şi din 

roibă, căreia i se mai spune : roibic, rughie sau roghie, precum 
si din patachiná (thammus cathartica). 

lar in negru se vopsea cu scoarță şi bobite de arin negru, cu 
scoarță de prun şi de nuc, cu coji de nucă, cu sovirv, cu ramuri 
de scoruş şi de mălin, cu păstăi de bob (vicia faba), cu floare 
de boz etc. 

Foarte pitoreşti şi uneori chiar tulburătoare prin preci- 
ziunea şi aparent prin stingácia lor, sînt indicaţiile pe care 
le-a păstrat tradiţia populară românească cu privire la întregul 
proces al vopsirii. Ele încep de la culesul plantelor, frunzelor, 
fructelor, scoarței etc. ce trebuie făcut neapărat într-un anu- 
mit sezon. într-o anumită zi sau chiar oră, pe o vreme uscată 
sau, dimpotrivă, umedă şi pînă la felul în care trebuie prepa- 
rat colorantul şi vopsită lina sau inul. 

Cum s-a mai amintit, oamenii au atribuit virtuti deosebite 
culorilor incá din cele mai vechi timpuri punind bazele simbo- 
listici cromatice. În Antichitate, culoarea a fost folosită ca 
mijloc de simbolizare a calităților umane, a spiritelor si zeita- 
tilor sau a fenomenelor cosmice. avînd evident însă cores- 
pondente cromatice reale. 

Astfel, de pildă. în simbolistica egipteană — constituită 
probabil încă în epoca predinastică (mileniile al V-lea si 
al IV-lea î.e.n.) — verdele semnifica viata vegetală şi. prin 
generalizare, tinereţea si sănătatea : albastrul semnifica aerul. 
iar galbenul. aurul. Dar cele mai multe valori simbolice ale 
culorilor s-au stabilit ca urmare a unor procese complexe, 
îndelungate, in care au acționat factori foarte diferiți, atit 
funcționali sau psihologici, cît şi istorici, naționali etc. Asa. 
de pildă. conceptul după care neerul simboliza vesnica su- 
pravietuire, pe valea Nilului. era legat de faptul că mumiile 
egiptene se impregnau cu bitum. În consecință, Anubis, zei- 
tatea ce patrona ritul tunerar. asista la îmbălsămare. condu- 
cea mortul în lumea de apoi. după care păzea mormîntul, 
era reprezentat cu trup de om şi cap de cîine sălbatic sau 
şacal şi colorat în negru. 

Tot cu pielea neagră era reprezentat în pictura egipteană 
atit Min. zeul fecundității. cit si Osiris. Ultimul era însă mai 
ales colorat în verde, ca zeu al vegetației, al tinereţii si sáná- 
tátii Amon, zeul aerului, era colorat în albastru, iar multe 
alte diviziuni apăreau în galben, ca semn al nemuririi. 








Drept, binefácátor, simbol al triumfului si al veseliei, era 
considerat albul. Ín alb era coloratá tiara regalá e Egiptului 
de sud. Dimpotrivá, cea a Egiptului de nord era rosie. Dar 
această culoare era socotită de cele mai multe ori nefastă : 
zeul Set, de exemplu, personagiu răufăcător, cu corp zvelt, 
coadă lungă bifurcată şi botul ascuţit, era colorat în roşu. 
Egiptenii spuneau despre tot ceea ce era rău că este „roşu“, 
socoteau oamenii sau ciinii roscati drept blestemati, iar in 
textele scrise pe papirus cu cernealá neagrá, cuvintele de rau 
augur se scriau cu rogu : ca, de pildá, numele lui Set. Conceptul 
dupa care rosul semnifica violenta sau ráutatea reprezintá 
poate trásátura cea mai originalá a simbolisticii egiptene. 

In vreme ce verdele, galbenul sau albastrul isi vor mentine. 
in general, semnificaţia şi in epocile următoare, rosul nu va 
mai apárea in simbolistica europeaná decit rar cu sens negativ : 
de exemplu, gluga cáláului care era rosie. Dimpotrivá, rosul 
va deveni culoare imperialá, ba chiar diviná, culoarea ro- 
bei marilor judecátori, a vesmintelor conducátorilor de oști etc. 

În Mesopotamia, simbolistica s-a ilustrat cu deosebire 
în coloristica arhitecturii. ca de exemplu în cea a zigguratelor. 
Mari monumente de cult, socotite a fi „scara divinității“, 
„scara către cer“ si in general locul unde zeul isi transmitea 
poruncile, zigguratele se construiau din cărămidă. în forma 
unei piramide cu patru sau şapte trepte, legate între ele prin 
scări sau pante monumentale. Fiecare nivel era altfel colorat. 
simbolizînd unul din astrele divinizate în Antichitate pe valea 
dintre Tigru și Eufrat. Urmele materiale, foarte sărace. nu 
ne îngăduie să cunoaștem cu precizie înfăţişarea monumentelor. 
Descriind marele ziggurat al regelui babilonian Nabucodo- 
nosor de la Barsippa, istoricul grec Herodot (480 — 425 î.e.n) 
indică următoarea ordine a culorilor celor şapte trepte ale 
piramidei, de jos în sus : negrul, simbolizind planeta Saturn. 
portocaliul pe Jupiter, roşul pe Marte, galbenul, Soarele. 
verdele pe Venus, albastrul pe Mercur si albul. Luna. Dar 
nici o probă materială n-a confirmat încă, decît partial. afir- 
matiile istoricului grec. După o altă ipoteză — întemeiată 
oarecum tot pe relatările lui Herodot în legătură cu cele şapte 
parapete ale teraselor cetăţii Ekbatana din Persia (construită 
pe la 700 î.e.n.) — ordinea culorilor ce simbolizau cele şapte 
planete sacre ale mesopotamienilor ar fi fost următoarea. 
tot începînd de jos în sus: alb. negru. purpuriu, albastru. 

roşu. argintiu si aur. ultimele două semnificînd probabil 
Luna si Soarele. Aceasii ordine s-a confirmat. cel putin par- 
tial, cu prilejul dezgropärii marelui palat asirian al lui Sargon 
al Il-lea de la Dur-Sarrukin (secolul al 9-lea î.e.n.). cînd s-au 
mai putut vedea pe primele patru nivele ale zigguratului 
urma de culoare. de jos in sus: alb. negru. purpuriu si al- 
bastru. 


Este probabil că și coloristica reliefurilor asiriene. extrem 
de convenţională, avea un sens simbolic. Astfel. dacă ciu- 
curii sau curelele ce ţineau săbiile erau roşii sau albastre. iar 
ornamentele harnasamentelor sau broderia vestmintelor. albe, 
ceea ce putea exprima o realitate, alte detalii ne par azi ab- 
surde. Astfel, în negru se colorau nu numai părul şi sprînce- 
nêle, ci si gura sau uneori chiar dinţii, precum carnea se co- 
lora în galben si verde s.a.m.d. 

O influenţă asupra simbolisticii culorilor pare că a avut-o 
și credința oamenilor din antichitate că pietrele prețioase 
au anume puteri miraculoase. Astfel, rubinului i se atribuia 
putinţa de a învinge melancolia. de a risipi deziluziile si vi- 
sele urite, iar apa în care se muia rubinul ar fi vindecat bolile 
animalelor. O faimă poate şi mai mare a avut-o safirul (al- 
bastru). Chiar şi unii medici de mare renume ca de pildă 
grecul Dioscurides Pedanius (sec. I e.n.) sau arabul Avicenna 
(980 - 1037), afirmau că safirul opreşte hemoragia nazală. 
vindecă ulcioarele sau orice fel de boli de ochi si vărsatul de 
vint, că elimină pietrele rinichilor s.a.m.d. Tot asa se credea 
că laptele în care s-a muiat safirul vindecă orice rană. că această 
piatră face otrăvurile inofensive. ba chiar că vindecă frica 
si fereşte de invidie sau trădare s.a.m.d. 

De asemenea, se credea că jaspul, dacă e montat în argint, 
devine antidotul otrăvurilor şi opreşte hemoragiile, iar dacă 
e pulverizat, vindecă febra şi hydropizia ; granata (rosie) 
era socotită un fel de panaceu universal împotriva tuturor 
pericolelor sau a nenorocirilor. intretinind si veselia oame- 
nilor : topazul (galben) era folosit ca un fel de barometru. 
strălucind pe vreme frumoasă si întunecîndu-se înainte de 
ploaie ; despre ametist (violet) se credea că face ca oamenii 
ce beau vin să nu se îmbete şi că fereşte de răni : despre tur- 
coazá (verde-albăstrui). că înlătură durerile de cap. despre 
hiacint (trandafiriu-violaceu). că ar apăra de trăsnet, despre 
onyx (neeru) că ar da sănătate si frumusete. iar despre sma- 





rald (verde). că ar vindeca lepra. că ar apăra de furtună s.a.m.d. 

Simbolismul ce a caracterizat întreaga concepție cosmo- 
logică chineză din Antichitate — după care totalitatea spatiu- 
lui e de formă pătrată și împărțit în pătrate — a influentat 
puternic arhitectura si urbanistica. Pătratul era. de aceea. 
forma oblieatorie a planurilor construcțiilor şi orice clădire 
trebuia să fie perfect orientată cu fiecare latură către unul 
din cele patru puncte cardinale. De aci urma obligaţia, pentru 
clădirile oficiale, ca pereţii interiori să fie colorati conform 
orientării. Adică, răsăritul. ce semnifica primăvara, era so- 
cotit verde, apusul, semnificind toamna, iaralb, nordul 
identificîndu-se cu iarna, era galben sau negru, iar sudul — 
vara — era roşu. Roşul simboliza, totodată, cerul, elementul 
masculin şi „esenţa“ pozitivă, în vreme ce galbenul semni- 
fica uscatul, feminitatea şi „esența“ negativă. Simbolismul 
coloristice influenţa şi vestmintele de ceremonie. Aşa, de pildă, 
Ming Tang (Casa calendarului) era un fel de templu unde, 
conform credinţei chineze antice, se păstra spațiul şi timpul 
şi unde regele îndeplinea periodic riturile menite să reînno- 
iască timpul la schimbarea sezoanelor. Pentru aceasta, mo- 
\narhul se îmbrăca în culoarea anotimpului, oficiind cu fata 
spre peretele ce corespundea culorii și punctului cardinal 
respectiv. 

* 


Cum s-a văzut, multimilenara experiență acumulată de 
lumea antică în domeniul cunoaşterii şi folosirii culorilor 
nu era deloc neglijabilă : se cunoştea prepararea unui mare 
număr de coloranti şi se descoperiserá procedee tehnice va- 
riate şi ingenioase de vopsire. 

La începutul Evului Mediu, însă, europenii n-au putut 
beneficia de această moştenire decît în mică parte. Dacă în 
Orient sau chiar în Bizanţ, mestesugurile şi artele au conti- 
nuat să înflorească şi după căderea Romei, în mare parte a 
centrului şi vestului Europei ele au decăzut. Deşi informaţiile 
precise în ceea ce priveşte practica coloristică din veacurile 
5—10 sînt foarte rare, nu încape îndoială că se pierduseră 
şi multe cunoştinţe tehnice sau artistice, lipseau meşterii, 
utilajele şi materialele. Aşa, de pildă, se pare că singurul 
colorant roşu viu folosit pe atunci, în mare parte a continen- 
tului, rămăsese cîrmizul. Era vorba însă de colorantul extras 
din fructele de rumeioară (phytolacca decandra) şi nu de cir- 

mizul obişnuit din coşenilă. Această insectă va fi readusă în 
Europa abia în secolul al 16-lea, din Mexic, după descoperirea 
Americii. 

Cirmizul vegetal, din fructe de rumeioară, înlocuia şi purpura 
ce nu mai era cunoscută decît în Bizanţ. Acolo, în vestitele 
manufacturi din Constantinopol, reorganizate şi mărite de 
împăratul Justinian (527-— 565) au continuat sá se teasá fai- 
moasele stofe vopsite cu purpură, pind la cucerirea oraşului 
de către turci, la 1453. Si tot de acolo primeau, vreme de multe 
veacuri, regii sau marile fete bisericeşti din Europa, hainele 
scumpe, purpurii. De altminteri, cum s-a mai spus, astfel 
de veşminte nu puteau purta decît împărații sau marii prelati. 
Pînă şi camera din palatul de la Constantinopol unde năşteau 
împărătesele era tapetată cu mătase purpurie. De aceea, 
la numele unor împărați bizantini se adăuga şi titlul porfiro- 
genetul, in greceste, insemnind „născut în purpură“, ceea ce 
dovedea că descindea din spitá imperială şi nu era uzurpator. 

Larga întrebuințare a cîrmizului vegetal din Europa face 
ca valoarea fructelor de rumeioară să crească foarte mult 
în Evul Mediu. Țăranii iobagi de pe moşiile mánástiresti 
sau nobiliare erau siliți să dea ca bir o mare cantitate de astfel 
de fructe. Culoarea se mai numea si ,,stacojiu venețian“, 
deoarece meşterii din Veneţia lucrau mari cantități de postav 
de lină roşie, vopsit cu cîrmiz. 


În istoria coloranților roşii europeni se produc evenimente 
importante la începutul secolului al 14-lea. Din diferite izvoare 
contemporane şi, mai ales, din unele lucrări despre tehnica 
vopsitoriei, de mai tîrziu, aflăm că acest domeniu renăscuse 
în Italia încă de la începutul veacului al 13-lea, datorită co- 
mertului pe care genovezii şi venețienii îl făceau cu Orientul 
si a dezvoltării, în consecință, a atelierelor de tesátorie. Cen- 
trul artei textile italiene devine însă Florenţa, care avea în 
1338 peste 200 de manufacturi importante de postav. Şi tot 
un florentin, de origine germană, Federigo, a adus din Orient, 
pe la 1300, procedeul de extragere din unele plante — e vorba 
de licheni de felul celui numit orsel (ştiinţific = rocella 
tinctoria şi în italiană — oricello) — a unor coloranţi roşii-vio- 
lacei. Descoperirea şi fabricaţia postavurilor roşii îi aduseră 
lui Federigo atita bogăţie încît familia sa, poreclită Oricellari 
(după numele colorantului oricello), deveni vestită. Aceasta 
este cunoscuta familie de patricieni florentini care, prin trans- 








formări de pronuntie, s-a numit apoi Rucellari si, în sfirsit, 
Rucellai. 

Noi coloranţi roşii s-au adus in Europa după descoperirea 
Americii. Asa au fost: lemnul roşu din Campechio sau cel 
din Pernambuco, precum si, mai ales, coşenila — de data 
aceasta o insectă originară din Mexic, ce trăieşte pe cactusi 
(coccus cacti). Valoarea cosenilei era aproape tot atît de mare 
ca aceea a aurului. De aceea căpitanul Fernando Cortez 
a fost însărcinat de regele Spaniei, în 1523, să aducă oricît 
de multă coşenilă în Europa. Un an record, din acest punct 
de vedere, pare să îi fost 1581, cînd s-au adus din America 
aproape 80 de tone de coşenilă, ceea ce, pentru un material 
atit de uşor, reprezintă o cantitate uriaşă. 

Dar intensitatea şi strălucirea cîrmizului extras din coşe- 
nilă au atins un nivel înalt doar odată cu descoperirea pre- 
parării lui cu săruri de cositor, pe la mijlocul secolului al 16-lea. 

O istorie poate şi mai pasionantá a avut-o indigoul. Desi 
folosit, cum s-a văzut, încă din Antichitate, se pare că ade- 
vărata sa natură nu era cunoscută. Din scrierile rămase, 
rezultă că oamenii Antichității mediteraniene credeau că in- 
digoul ar fi o spumă pe care valurile o lipesc pe o trestie din 
India sau chiar spuma acestei trestii. lar indigoul cunoscut 
de romani nu putea fi folosit decit în pictură, deoarece ei nu 
ştiau să-l dizolve. 

În Evul Mediu, se pare că indigoul se mai aducea doar în 
cîteva oraşe italiene, printre care si Venetia, fiind folosit 
atit ca medicament, cit şi ca materie colorantá. Cu timpul 
s-a uitat însă total natura sa vegetală, crezindu-se că ar fi o 
piatră din India, ca şi lapislazuli. Părerea a dăinuit lungă 
vreme, din moment ce în Germania, chiar şi la 1705, indigoul 
mai era trecut printre minerale. 

Pe de altă parte, Marco Polo, venetianul care, în călătoria 
lui în China, cunoscuse şi India, consemna, încă în veacul 
al 13-lea, nu numai originea vegetală a indigoului, dar şi ade- 
văratul mod al preparării lui. lar pe la mijlocul veacului 
următor, alți călători aduc ştiri despre acest colorant. Totuși, 
culoarea rămîne încă timp îndelungat putin cunoscută. După 
unele păreri, meşterii evrei orientali, specialişti în vopsitoria 
cu indigo, sint cei care au adus prima oară in Italia şi apoi 
în alte tari europene metode noi, perfecționate, in acest do- 
meniu. 

O mai mare ráspinire a indigoului în Europa s-a produs 
în secolul al 16-lea, odată cu noul drum spre Indii, deschis 
de navigatorii portughezi, care au ocolit Africa pe la sud. 
Dar cei care au adus mari cantități de indigo din India au 
fost olandezii, mai ales în veacul al 17-lea. Totuşi, în multe 
tari, proveniența colorantului a continuat să fie putin cunos- 
cută. Aşa, de pildă, chiar pe la finele veacului al 16-lea, en- 
glezii nu ştiau nici din ce ţară e adus, nici din ce se extrage. 
31, cu toată relativa sa ráspindire, rămînea foarte scump. O 
lucrare germană din 1787 consemnează că un transport olan- 
dez de aproape 340 000 de livre de indigo — adus în cinci 
corăbii — costase cu un veac înainte (deci la finele sec. 17) 
cinci butoaie mari cu aur. 

În sfîrşit, importul de indigo a căpătat un nou si mare impuls 
după descoperirea Americii. Pieile roşii îşi vopseau trupul 
si tesáturile cu un colorant albastru extras dintr-o plantă ase- 
mănătoare cu indigoul asiatic. Dar, pe lîngă speciile din Ame- 
rica de sud, spaniolii au mai adus si plantat — mai ales în 
Guatemala şi insulele Antile — mai multe plante de acest 
fel, din India, care s-au aclimatizat aici perfect. | 

Folosirea indigoului în Europa a fost de nenumărate ori 
interzisă, pe motiv cá nu ar fi o culoare durabilă, ba chiar 
ar fi corozivá, ceea ce nu e adevărat. În Franţa se oprise fo- 
losirea indigoului sub pedepse grave, în 1590, iar în 1609 se 
decretase pedeapsa cu moartea pentru toti cei ce vor între- 
buinta „acest drog fals si primejdios numit India“. Într-o 
ordonanță din 1650 ce interzicea folosirea indigoului în du- 
catul Saxa, colorantul era numit „alimentul diavolului“. 

Toate acestea se datorau, de fapt, în cea mai mare parte, 
campaniei împotriva indigoului dusă de cultivatorii drobu- 
şorului (plantă numită științific Isatis tinctoria si în franceză 
pastel), din care s-a extras multă vreme singurul colorant 
albastru vegetal din Europa ; interesele acestor plantatori 
erau grav primejduite de concurența colorantului adus de 
peste mări. 

Extragerea albastrului din drobuşor — larg răspîndită — 
data şi ea din Antichitate. Plinius relatează că femeile vechilor 
bretoni il foloseau pentru a-şi vopsi trupul în albastru, cu pri- 
lejul unor ceremonii. Se ştie, de asemenea, că el a fost curent 
utilizat în Antichitate de greci şi de romani. Dar epoca de 
maximă dezvoltare a culturilor de drobusor din Europa se 





situeazá in secolele 15—16 si chiar lungá vreme dupa desco- 
perirea Americii. Comertul cu acest colorant a fost foarte 
întins pe continentul nostru. cultivatorii fiind räspinditi in 
mai multe tari, dar, cu deosebire, în Franța. Regiunea cea mai 
vestită pentru astfel de culturi a fost cea din sudul tării, în 
jurul oraşului Toulouse, unde producția fabuloasă si cali- 
tatea colorantului au intrat în legendă. 

La finele preparatiei se obțineau, din praful albastru presat, 
un fel de bulgări sau păpuşi ovale, numite în franceză cocaigne. 
Motiv pentru care regiunea a căpătat numele : Pays de co- 
caigne (sau Cocagne). Datorită marilor bogátii strînse de 
cultivatorii toulousani, expresia Pays de cocagne a căpătat 
ulterior înţelesul de , Tara belsugului*, tot asa cum vie de 
cocagne înseamnă „viață imbelsueatá", iar mát de cocagne 
— un stilp pe al cărui vîrf se află un premiu, pentru cel ce se 
poate cátára pînă acolo. Dar originea acestor expresii s-a 
uitat de mult. 


Fireşte însă că dezvoltarea cunoaşterii culorilor în Europa 
medievală n-a depins numai de colorantii vegetali, ci si de 
cei minerali. În procesul general al evoluției concepţiei colo- 
ristice europene un rol de seamă l-au Jucat arhitecţii şi artiştii 
plastici, printre care mai ales pictorii. Importante au fost 
şi înrîuririle artei bizantine, care nu cunoscuse fenomenele 
de decadentá prezente în bună parte din restul continentului. 

Artiştii greci din Bizant veneau în Europa. introducînd 
prin pictura murală, prin mozaicuri (compoziții din bucătele 
de piatră si sticlă colorată — fie. 59). icoane sau miniaturi, 
spiritul policromiei orientale. 

O mare experiență cromatică au făcut-o în Evul Mediu 
şi meșterii vitralieri (fig. 62). Avindu-si originile în arta ro- 
manica franceză, vitraliile și-au atins apogeul prin veacurile 
13 şi 14, în apusul şi centrul Europei. 

De asemenea, foarte importante pentru cunoaşterea si 
folosirea culorilor au fost creaţiile artiştilor populari, printre 
care şi tesátorii români de covoare (fig. 63), operele marilor 
ateliere textile bizantine (fig. 64), cele ale ceramistilor extrem 
orientali (fig. 65), ale artistilor sticlari arabi (fig. 66), si multi 
altii din toate continentele. 

Paleta europeană s-a diversificat, s-a îmbogăţit şi s-a in- 
tensificat in general. Prin secolul al 12-lea, tonurile ei domi- 
nante erau: auriul-galben, brunul-rosu și diferite nuanțe 

de verde, pînă la cele albăstrui ; iar tonurile secundare: 
trandafiriul-purpuriu, violetul-purpuriu deschis şi albastrul 
deschis. Ornamentatia exterioară a monumentelor sau unele 
porțiuni pictate ale clădirilor — chiar dacă mai rare — erau 
colorate mai intens, în roşu aprins, verde crud, ocru galben 
spre portocaliu, negru şi alb curat şi uneori albastru, pentru 
a putea lupta cu lumina vie a zilei. 

O armonie mai potolită de culori era caracteristică picturii 
de frescă — tehnică foarte răspîndită în decorația murală 
din Evul Mediu, mai ales la interior. Printre puţinele țări 
unde această tehnică s-a practicat şi la exterior se situează 
şi România, prin ctitoriile din nordul Moldovei, datind din 
veacurile 16 şi 17. Unul din procedeele cele mai curente folo- 
site în fresca europeană era următorul : pe tencuiala de var 
umedă (în italiana: „al fresco“, pe proaspăt — de unde si 
numele de frescă) se desenau contururile mari cu ocru roşu. 
Apoi se aşterneau petele mari şi tonurile succesive de culoare 
în care se amesteca var. lar pe măsură ce se ajungea la ulti- 
mele straturi de culoare, se adaugă mai mult var, ingredientul 
fundamental al frescei care, prin elementele sale active, fi- 
xează oxizii metalici transformindu-i în săruri si dă astfel 
rezistenţă picturii. 

Tehnica frescei cere însă un lucru rapid şi precis, deoarece 
ea nu admite nici un fel de reveniri după uscarea tencuielii, 
deci după ce varul şi-a încheiat acţiunea sa chimică. Totuși, 
regula a fost încălcată de multe ori. trasîndu-se anumite 
accente si sublinieri la sfîrşit, după uscare, în tehnica numită 
în italiană ,,al secco“ (pe uscat), în culori dizolvate în zemuri 
de clei, emulsie de ou etc. Deseori însă aceste adausun s-au 
prăfuit şi au căzut. 

Dar tehnica „al secco“ — sau tempera, cum se numeşte de 
multe ori cu un termen general — a fost foarte larg folosită 
în pictura epocii, pînă tîrziu în vremea Renaşterii (sec. 15 — 16). 
Tehnica liantilor — adică cea a modalitátilor în care se di- 
zolvau, se frecau şi se foloseau colorantii — a influenţat 
mult evoluţia concepţiei cromatice europene. 

Cele mai multe procedee întrebuințate în Antichitate si în 
Evul Mediu se bazau fie pe culori de apă — „al fresco“ sau 
„al secco" — în care colorantii erau amestecati cu var sau 
cu diferite cleiuri, cu emulsie de ouă, cu diferite răşini etc. 
fie pe culori dizolvate în ceară fierbinte — aşa-numita en- 











caustică, cunoscută încă de romani. 

Tehnica ce avea să facă însă o carieră cu totul neobişnuită — 
pentru că îngăduie o mai mare strălucire şi intensitate a cu- 
lorilor — şi avea să domine literalmente pictura europeană 
de prin secolul al 15-lea, fiind socotită „regina artelor“, este 
uleiul. 

Multă vreme s-a crezut că procedeul a fost inventat de pic- 
torul flamand Jan Van Eyck (C 1390— 1441) sau de el împreună 
cu fratele său Hubert. Pictorul şi scriitorul italian Giorgio 
Vasari scria în veacul al 16-lea : .„Minunată născocire si mare 
uşurare pentru arta picturii a fost descoperirea culorilor ames- 
tecate cu ulei“ ; şi povesteşte apoi cum Van Eyck, în căutarea 
unui lac care să se usuce mai repede ,,...a descoperit că (...) 
uleiul de sámintá de in si cel de nuci se uscau mai repede (...). 
Făcînd încercări cu multe alte substanţe a văzut ca, ameste- 
cîndu-le cu aceste uleiuri, vopselele cápátau o strălucire 
mult mai puternică şi că, uscîndu-se, nu numai că nu se te- 
meau de apă. ci, dimpotrivă, culorile deveneau atit de aprinse. 
încît străluceau singure, fără ajutorul lacului“. 

Mai mult nu s-a ştiut niciodată despre invenţia pictorului 
flamand. La acestea s-au adăugat apoi şi elemente legendare. 
după care Van Eyck ar fi ținut în cel mai strict secret invenţia 
sa si l-ar fi înjunghiat chiar pe un necunoscut care intrase 
fără voie în atelierul său. 

in realitate. folosirea uleiului în pictură datează. pare-se, 
chiar din Antichitate, de pildă. pentru pregătirea pereților 
ce urmau să fie pictaţi în frescă. Dar această folosire a uleiului 
n-a avut urmări notabile în pictura murală europeană de 
mai tîrziu. În schimb. în pictura pe panouri mobile. uleiul 
a fost mai mult folosit. cum dovedeşte și Tratatul de pictură 
al lui Cennino Cennini, de la finele secolului al 14-lea. care-l 
descrie pe larg. Totuşi. procedeul expus de Cennini nu era 
altceva decît acoperirea picturii de tempera cu un lac transpa- 
rent de ulei, uşor colorat. 

Astfel că, deşi uleiul nu este o invenţie flamandă absolută. 
din veacul al 15-lea. rămîne neîndoielnic faptul că renumele 
lui Jan Van Eyck trebuie să se fi întemeiat pe ceva. Cerce- 
tàtorii de azi cred, în general. că descoperirea sa ar fi constat 
din experimentarea şi prepararea uleiurilor eterice şi sicative. 
probabil prin fierberea celui de in, nucă sau mac, cárora 
să li se fi adăugat ceva. 


Este însă la fel de neîndoielnic şi faptul că admirabila pictură 
flamandă a epocii (fig. 67) şi uimitoarea sa păstrare pina 
azi nu se explică doar printr-o invenție tehnică ci şi, cel puţin 
în egală măsură, prin exceptionala acuratetà a lucrului, prin 
respectarea perfectă a metodelor, prin folosirea celor mai 
bune materiale s.a.m.d. 

Toate acestea sînt atestate si prin regulamentele breslelor 
de pictori în care se consemna cu mare precizie tot ce era în 
legáturá cu meseria. Asa de pildá, în statutul pictorilor care 
aparțineau „Ghilda Sfîntului Luca“ (breasla pictorilor) din 
oraşul flamand Gand, datînd din secolul al 16-lea, se scria : 
„Art. 4 — Orice pictor admis în breaslă va lucra cu culoare 
bună roz-albă, pe piatră, pe pinza, pe panouri portative sau 
pe alte suporturi ; dacă este găsit vinovat, va plăti o amendă 
de 10 livre (...). Art. 6 — Dacă decanul breslei si juratu vor 
constata că artistul a înşelat cu privire la calitatea materialului 
vreunei lucrări, delincventul va fi obligat să plătească o amendă 
de 10 livre (...)“. Iar controlul felului cum lucrau artistic se 
făcea periodic. 

În general, artiştii încep să joace prin veacurile 14—16 un 
rol din ce în ce mai mare în cunoaşterea şi folosirea culorilor, 
al căror număr creşte continuu. 

În ansamblu, principalii coloranţi folosiţi în arta medievală 
au fost : alb de plumb, unele pietre roşii sau brune ce se adu- 
ceau din Orient si se pulverizau, roşu din miniu, din cinabru 
sau un roşu aprins obţinut din scoici asemănătoare cu purpura, 
numite ştiinţific Tellina fragilis sau Tellina pulchella. Se mai 
intrebuintau rogul de licheni (orselul) — culoare putin sta- 
bilă —. un roşu obţinut din lemn de santal — numit si roşu 
indian —, roşul din planta sofranas si alte roşuri vegetale, 
diferite lacuri roşii din garantA (rădăcini de roibă), pamintun 
ocru-roşii şi ocru-brune etc. Se foloseau, de asemenea, ocruri 
şi páminturi galbene, culori verzi vegetale sau minerale (din 
pulverizarea unor minereuri de aramă), un albastru mineral 
pe care italienii îl numesc azzuro della Magna, ultramarin 
natural şi artificial sau un alt albastru mineral pe bază de 
fosfat de fier. Se mai foloseau indigoul natural, negrul de fum 
şi din arderea unor oase sau esente de lemn. 

Din vremea Renaşterii se mai utilizau, în afara celor men- 
tionate mai sus, următoarele culori: multe lacuri roşii ve- 
getale foarte vii, realgarul (trisulfură de arsenic) galben-auriu 





» un violet din sulfurá de fier. O mare carierá O face piná azi 
verdele ce poartá numele pictorului italian Paolo Veronese 
(1528 — 1588), combinatie de arseniat si acetat de arama. 
in sfirsit, printre cele mai caracteristice innoiri coloristice 
ale Renaşterii italiene, datorite in mare parte si experientelor 
marelui artist si om de stiinta Leonardo da Vinci (1452 - 1519), 
se aflá folosirea bitumurilor brune, de care pictorii au uzat 
şi abuzat pînă tîrziu prin secolul al 19-lea, pentru a obține 
efecte de adincime şi relief, prin lumină şi umbră. Bitumul 
este însă un colorant foarte primejdios care, cu timpul, înne- 
greste lucrările, ceea ce s-a şi întîmplat cu multe capodopere. 
chiar din cele ale lui Leonardo. 


+ 


Îndelungata cunoaştere şi folosire a culorilor a provocat 
şi un amplu proces de simbolizare cromatică. Cum s-a mai 
arătat, oamenii au atribuit însuşiri simbolice culorilor încă 
din cele mai vechi timpuri, începînd cu rogul, pe care-l socoteau 
elementul vital fundamental. Dar evolutia istoricá a fácut 
ca. de multe ori, valorile simbolice ale culorilor sá se diferen- 
tieze, uneori radical, de la un popor la altul, de la tara la tara, 
sau de la un continent la altul. Dacá n-ar fi decít sá amintim 
de faptul că in vreme ce în Europa — ca si in alte multe parti 
ale lumii — culoarea doliului este, in general, negru, 
în China doliul este simbolizat cu alb. lar întinsele 
studii ale lui Goethe în domeniul culorilor, datind de la în- 
ceputul secolului al 19-lea, arată mai întîi că popoarele pri- 
mitive şi copiii au o mare înclinaţie spre culori calde, vil. 
ca de pildă roşu, precum şi pentru amestecul pestrit de culori 
diferite. El constată, de asemenea, că popoarele din sudul 
Europei — Grecia. Italia, Spania — poartă haine foarte viu 
colorate. în vreme ce în nordul continentului cromatica veşt- 
mintelor e mai potolită. Tot aşa, observă că cromatica haine- 
lor depinde şi de caracteristicile oamenilor sau de anumite 
situaţii. Naţiunile pline de viata ca francezii — spune Goethe — 
iubesc culorile vii, mai ales cele calde, în vreme ce popoarele 
mai puţin expansive, ca englezii sau nemţii, iubesc galbenul 
ca pielea sau ca paiul, cu care asortează albastrul închis. 
Culoarea imbrácámintei — spune tot el — corespunde. şi 
caracterului, sexului sau vîrstei persoanelor. Astfel, femeilor 
tinere le plac culorile trandafirii şi cele verzi ca marea, pe cind 
cele în vîrstă preferă violetul şi verdele închis ; blonda este 

atrasă de violet şi galben deschis. pe cînd bruna. spre albastru 
şi roşu cinabru s.a.m.d. 

Observaţii foarte interesante din acest punct de vedere s-ar 
putea face şi asupra deosebirilor coloristice dintre costumele 
populare ale diferitelor regiuni ale tari noastre. Aşa, de pildă, 
nu numai că paleta coloristică identificá o anume arie fol- 
clorică. dar uneori, ca în Maramureș, combinaţiile coloris- 
tice ale zadiei, purtate de femei. indică chiar exact satul căruia 
acestea aparțin. 

Dar principalele valori simbolice pe care oamenii le-au 
atribuit culorilor privesc în mare parte noţiuni abstracte : 
dragoste, gelozie, nostalgie, credinţă etc. În ansamblu privit, 
procesul de simbolizare a culorilor. în cea mai mare parte 
încheiat prin veacul al 18-lea, a statornicit valori admise 
pînă azi. cel puţin în Europa sau în țările de tradiție europeană. 
În rezumat, aceste atribuiri simbolice ar. fi următoarele : 
cea mai luminoasă şi mai vizibilă culoare, galbenul, simboli- 
zează, pe de o parte, soare, lumină. măreție iar pe de alta. 
gelozie, invidie, oprobiu, primejdie de epidemie (steagul 
carantinei in porturi era galben. culoare ce se foloseste, in 
general, ca semn de pericol). 

Portocaliul simbolizează vápaia soarelui, energie, bucurie, 
căldură, fructe şi cereale coapte. 

Roşul simbolizează focul. iubirea, pasiunea, lupta, revo- 
lutia, puterea, înalta justiţie, conducerea armatei etc. ; 

Purpura semnifica pompa, puterea, bogăţia etc. şi era — cum 
s-a mai spus — culoarea veştmintelor imperiale, papale şi a 
celor ale marilor prelați. 

Violetul, simbolizează umbra, bátrinetea, credinţa, pocáinta 
şi doliul, pentru marile figuri din biserica catolică. 

Albastrul semnifică infinitul, atmosfera. nostalgia, răceala, 
credința, dar şi doliul pentru anumite regiuni din China. 

Albastrul verzui (turcoaz) simbolizează cristalul, răceala. 
gheaţa, rigiditatea, apa. 

Verdele semnifică liniştea, natura, tineretea, siguranța, 
refugiul, speranța. În Evul Mediu verdele mai simboliza 
iubirea. era culoarea călătoriilor. La musulmani verdele e 
culoarea sfintá, a profetului Mohamed. 

Albul înseamnă lumina. puritatea, castitatea, dar — cum 
s-a vázut — si doliul, in China. 

Negrul, dimpotrivá, simbolizează întunericul, doliul şi 











moartea, dar şi o anume demnitate a solemnitàtii : hainele 
de ceremonie, fracul, smokingul etc. sînt de regulă negre. 
we 

Progresul cunoasterii si folosirii culorilor a căpătat, in 
Europa secolului al 18-lea, un ritm neobişnuit de rapid, da- 
torită lărgirii orizontului general, fie prin arte şi ştiinţe : 
să nu uităm că în acest veac s-a născut chimia modernă, ceea 
ce a determinat o mare producţie de coloranţi ; fie prin că- 
lätorü şi comerţ, care au mărit considerabil importul de co- 
loranti vegetali, mai ales din America si Asia. 

Cel mai vizibil aport al chimiei din acest veac la dezvoltarea 
producţiei coloranților constă în fabricaţia sintetică : se pre- 
parau acum in laborator unele culori ce se folosiserá in stare 
nativá sau, mai ales, se obtineau culori noi. Or tocmai dez- 
voltarea domeniului prin culori noi, tonuri mai intense, mai 
strálucitoare, precum si o varietate de nuante ce a crescut 
vertiginos ca număr, marchează, în ultimele trei secole, nevoia 
mereu mai mare de culori a lumii moderne. Ca termen de 
comparație să luăm cercetările învățatului german Tobias 
Mayer, din cea de-a doua jumătate a veacului al 18-lea : el 
aprecia, cel puţin teoretic, că ochiul omului poate distinge 
peste 800 de tonuri. Cifră enormă în raport cu numărul de 
culori folosit pînă atunci. Dar de la această cifră şi pînă la 
aprecierile de azi, cînd omul poate distinge — pare-se — multe 
zeci de mii de tonuri, dacă nu chiar 200 000 de nuanţe şi vreo 
10 milioane de variaţii colorate, este un salt care dovedeşte 
că procesul dezvoltării percepţiei coloristice nu are granițe. 

Una dintre primele descoperiri ale chimiei culorilor din 
secolul al 18-lea a fost cea a albastrului de Prusia, preparat 
in 1710 şi cea a așa-numitului verde de Braunschweig, prin 
1760 — ambele în Germania. In 1780 se fabrică apoi albul 
de zinc, în 1793, un verde sintetic — oxidul de crom si in 
1799, albastrul cobalt, toate în Franţa. În veacul următor 
apar noi culori sintetice ca aşa-numitul verde de Schwein- 
furth (arseniat şi acetat de cupru), albastrul ultramarin (o 
combinaţie de silicat de aluminiu, silicat de sodă şi sulfură 
de sodiu) etc. 

O însemnătate aparte pentru evoluţia cromaticii şi, mai ales. 
pentru cea a picturii, a avut-o descoperirea sulfurilor de 
cadmiu, pe la 1830, din care s-a preparat o gamă nouă de 
galbenuri şi portocaliuri intense şi strălucitoare. Rosurile 


de cadmiu (seleno-sulfuri de cadmiu) aveau sá obțină mult 
mai tiriu, abia in 1912. 

În 1849 s-a preparat cinabrul stacojiu din iodură de mercur. 
iar în 1859, violeturile de cobalt (combinaţii de fosfat de co- 
balt cu aluminiu şi amoniu). Verdele de cobalt (amestecuri 
ale oxidului de cobalt cu oxid de zinc) avea să fie descoperit 
abia la finele secolului al 19-lea. În ultima parte a veacului. 
la 1870, au fost descoperiți şi compuşi titanului, din care s-a 
preparat un nou alb. În sfirsit. tot în secolul trecut s-au pre- 
parat şi ocrurile sintetice, așa-numitele culori mars : galben 
brun, violet, roşu şi portocaliu. Gama culorilor mars — com- 
binatii de hidroxid de fier cu oxid de aluminiu. ghips, oxid 
de zinc şi cretá — s-a răspîndit rapid atit în pictură, cît şi în 
bolangerie. 

Dar o adevărată revoluţie în industria culorilor, cu nebă- 
nuite repercusiuni în cromatica mediului nostru înconjurător, 
în general, a produs-o descoperirea anilinei sau a fenylaminei 
în gudroanele de huilă. Faptul a dus, pînă la urmă, la prepa- 
rarea mai multor zeci de substanţe colorante — solide, lichide 
$i gazoase — de o mare intensitate şi strălucire. ce acoperă 
practic toată gama de culori. Prima descoperire a anilinei 
(un alcaloid organic) s-a făcut în 1826, în procesul distilării 
indigoului, de către chimistul german Otto Unverdorben. 
pe atunci în virstă de numai 26 de ani. Denumirea noii sub- 
stante derivă de la anil, cuvînt insemnind în limba portugheză 
lichidul rosu-violace pe care-l aruncă, în caz de primejdie, 
o scoică de pe coastele Portugaliei : o materie colorantă ase- 
mánátoare cu anilina. 


Dar, pina la productia industrialá, curentá, a colorantilor 
de anilină şi pînă la găsirea celor mai bune metode pentru 
folosirea lor în toate domeniile au mai trebuit să treacă peste 
treizeci de ani de cercetări intense ale multor chimişti englezi, 
germani sau francezii. 


Principali coloranti de anilină sint: rosurile violacee 
obținute din colorantul numit fuxină sau violamină şi din 
rozaniliná. De obicei aceste rosuri violacee se numesc : roşu 
de anilină, rozeinä, roşu Magenta sau roşu Solferino. La 
prepararea fuxinei se mai obțin ca produse secundare : fosfina 
galbenă (numită uneori granatà, xanthină sau fuxiná galbenă). 
movanilina sau moveina, un colorant brun castaniu şi chrysa- 





nilina, un colorant ocru auriu. lar din rozanilinä se mai pre- 
pară : violetul de metyl — numit si violet de Paris sau dahlia : 
verdele de anilină, varietăți ale albastrului de Lyon, precum si 


galbenul de aniliná sau aurinul. 
Urmárile ráspindirii culorilor de aniliná au fost conside- 


rabile. Ele au adus o paletă nouă in cele mai diverse domenii : 


de la industria textilă, pind la tesáturile populare, de la in- 

dustria ceramicii, pînă la pictură. Culorile de anilină sînt. 
pe de o parte, mult mai intense şi mai strălucitoare decit 
culorile vegetale, de pildă, şi, pe de altă parte. mult mai re- 
zistente. Privind un covor oltenesc vechi, vedem imediat cu 
ce fel de culori a fost vopsit : dacă ele sînt foarte șterse. înseamnă 
că s-au folosit coloranți vegetali ; dacă, dimpotrivă, culorile 
sînt încă vii, firele au fost vopsite sigur cu anilină. 

Colorantii de anilină au constituit însă şi o primejdie este- 
tica. favorizind acorduri coloristice strigätoare, precum şi. 
în general, înclinația spre o cromatică prea vie. Fenomenul 
se repetă în zilele noastre cu aşa-numitele culori „electrice“ 
sau „fosforescente“, ce par de la distanță că ard. 

Pe la finele secolului al 19-lea şi-au adus contribuţia şi 
chimistii români în domeniul coloranților. Astfel, dr. Constan- 
tin Istrati a descoperit o nouă categorie de coloranţi, pe care 
i-a numit franceină — invenţie patentată în Franţa, bucurin- 
du-se de bune aprecieri internaţionale. Dintre continuatorii 
operei sale s-au relevat apoi A. Obregia, cu elevul sáu C. V. 
Gheorghiu, la Iași, şi Ştefan Minovici. la Bucureşti. Acesta 
din urmă s-a ocupat cu precădere de compuşii coloranților 
fenozinici sau fenoxozinici : imidazoli si axazoli. 

E 

Cadrul restrins al lucrării noastre nu ne îngăduie sá exa- 
minăm marea contribuţie adusă de pictorii din toată lumea 
la progresul cunoaşterii şi folosirii culorilor din ultimele 
cinci veacuri, adică de la Renastere pînă azi. Ne vom rezuma 
de aceea doar la a aminti cîte ceva despre rolul de seamă 
jucat de artiştii din România în acest domeniu. Colorişti 
prin excelență, continuînd firesc pasiunea pentru culori a 
olarilor şi tesátorilor țărani. precum si cea a zugravilor freschi- 
ști din Evul Mediu, pictorii de la Bucuresti, Iasi sau Craiova. 
pînă la cei din Baia Mare. au contribuit. în ultimele două 
veacuri. la progresul universului colorat. 

Virtualmente, şcoala românească de pictură modernă în- 

cepe cu Nicolae Grigorescu (1839-1907), cel care, spre 
sfirsitul veacului, a adus lurnina si natura în tablou. Ela început 
lupta împotriva picturii cenușii, convenţionale, în care orien- 
tarea academistă îneca puținele încercări de a elibera culoarea 
(ca de pildă ale lui Tattarescu sau Aman). invátindu-ne să 
privim natura, aerul si reverberatiile sale (fie. 68). 


Pasul următor al progresului a fost marcat apoi, în aceiaşi 
ani, de opera lui Ion Andreescu (1850—1882), care a depăşit 
anumite note idiliste din pictura lui Grigorescu, prin gravi- 
tatea şi adîncimea viziunii sale, prin faptul că diferenţia lu- 
minile colorate, relevind cromatica zonelor de umbră (fiz. 69). 

Dar cel care a făcut să triumfe culoarea in arta românească. 
cel care a aprins literalmente pictura noastră modernă. a 
fost Ştefan Luchian (1868— 1916). În anii maturității sale el 
înlătură total modulatiile cenușii. instaurînd domnia stră- 
lucitoare a culorii pure, cea a contrastelor dintre tonurile 
calde şi cele reci, precum şi cea a contrastelor dintre tonurile 
calde închise si deschise, s.a.m.d. (fig. 70). Ceea ce îl îndri- 
tuia pe Francisc Sirato să afirme că „pictura lui Luchian 
este o artă senină, prețioasă ca materie, strălucind de culoare. 
simplă ca prezentare şi uşor de înțeles. Plecînd de la armoniile 
cromatice ale covoarelor româneşti sau de la cele ale oalelor 
smáltuite, pictorul socotea culoarea ca pe unul din atributele 
esențiale prin care se poate deosebi pictura unui popor de a 
altuia“. 

Dar deşi foarte caracteristic românească, opera lui Lu- 
chian are o incontestabilă valoare universală. 

Pictorii români din prima jumătate a secolului nostru au 
fost profund influenţaţi de arta lui Luchian. Departe însă de 
a-i fi fost imitatori. fiecare afirmindu-si propria personalitate, 
un Gheorghe Petrascu (1872—1948) — fig. 71. Francisc 
Şirato (1877— 1953) — fig. 72, Theodor Pallady (1871 — 1948) 
— fig. 73, Nicolae Tonitza (1886 - 1940) — fig. 74, Stefan 
Dimitrescu (1886—1933) — fig. 75, Iosif Iser (1881—1956) 
— fig. 76, Nutzi Acontz (1894—1957) — fig. 77, Vasile Po- 
pescu (1894— 1944) — fig. 78. au continuat tradiţia supre- 
matiei culorii. 

Puterea cromatică caracterizează. în general. mai toată 
pictura contemporană din România. de la un Nagy Imre 
(1893— 1976) — fig. 79, M. W. Arnold (1897—1946) — fig. 80. 
Corneliu Baba (n. 1906) — fig. 81 sau Alexandru Ciucurencu 





(1903—1978) — fig. 82. pînă la Ion Popescu Negreni (n. 1907 
— fig. 83 sau Ton Gheorghiu (n. 1929) — fig. 84. 
* 

Nu putem incheia sumara noastrá trecere in revistá a apor- 
tului românesc la coloristica picturii moderne. fără a mai 
aminti cel putin de consideratiile lui N. Tonitza care afirma 
că „Pictura este în primă si ultimă analiză culoare. Pentru 
un colorist miezul suculent al unei rodii e mai pregnant decît 
frumuseţea unei statui antice“. În cartea sa. intitulată . Note 
despre pictură“. el a consemnat multe păreri pretioase fie 
despre culoare, fie despre tehnica picturii. fie despre intoc- 
murea paletelor. 

Ca multi alti pictori ai secolului nostru. Tonitza începe 
prin a compara pictura cu muzica : „Paleta cu vopselele de 


pe ea ar trebui să fie pentru pictor ceea ce pentru un muzician 


e orchestra cu diversele ei instrumente“. Tonitza arată apol 
cum trebule să fie aranjate culorile pe palets t „5-a constatat 
din practică — spunea el că culoarea care se cheltuieste 


cel mai mult si de care avem nevoie la fiecare clipă e albul. 
Deci trebuie aşezat astfel pe paletă. ca să-l avem oricînd si 
imediat la îndemînà. Cum albul, pe de altă parte, intră în 
combinația tuturor culorilor, locul lui e limpede hotärit 


ri paletei, intre toate celelalte culori. 
S-a bágat de seamá pe urmá — spune mai departe Tonitza — 


cá galbenurile sînt. după alb. culorile de care avem mai multă 
nevoie in timpul lucrului. Si s-au asezat spre dreapta paletei. 
fiindcă dreapta paletei este. pentru pensulá. mai comodă 
decit stinga. S-au asezat apoi. in stinga paletei. culorile de 
care ne servim aproximativ mai rar: rosurile. albastrurile 
si negrul. S-au gradat, in sfîrşit, aceste culori si s-au învecinat 
după puterea lor de lumină și treapta lor de simpatie, astfel 
ca albul să rămînă un centru de lumină, spre dreapta şi spre 
stinga căruia — prin celelalte vopsele lumina să scadă 
către extremităţile paletei (...)“ 

Pictorul indică apoi schema unei „palete bogate“, „cu 
ajutorul căreia pot fi atacate aproape toate motivele și pro- 
blemele picturii : verde smaragd. Siena naturală. ocru galben. 
galben de cadmiu mijlociu. galben de cadmiu citron. alb de 
zinc, galben de cadmiu portocaliu. roşu de cadmiu deschis. 
garanta închisă, roşu Pozzuoli, Siena arsă, albastru cobalt. 
ultramarin“ 

Dar pentru a se ajunge la o perfectă stápinire a culorilor. 
Tonitza propune experienţe treptate, mergind de la palete 
cu mai puţine tonuri, spre altele cu tonuri mai numeroase. 
El mai propune si un alt fel de a compune paletele, după 
modul în care vor fi folosite : în lumina de interior. a atelie- 
rului sau în aer liber. Astfel, prima din cele cinci etape propuse 
de pictor pentru studiu în interior şi mai ales pentru figuri 
și portret. ar avea trei variante, fiecare doar cu cîte trei culori 
plus alb. În prima variantă, paleta conține ocru galben deschis. 
alb de zinc, Sienna arsă și negru de fildeş. În a doua. se înlo- 
cuteste negrul cu ultramarin închis, iar în a treia. cu albastru 
de cobalt închis. 

În a doua etapă cromatică a studiului în atelier, paleta cu- 
prinde patru culori plus alb. Astfel, în prima variantă s-ar 
folosi: ocru galben deschis, alb de zinc, roşu Pozzuoli, Siena 
arsă şi negru de fildeş, în a doua se înlocuiește negrul cu ul- 
tramarin închis și în a treia. cu cobalt închis. 

În a treia etapă a studiului de interior. paleta are, după 
propunerile lui Tonitza, cinci culori plus alb : Sienna naturală. 
ocru galben deschis, alb de zinc, roşu Pozzuoli, Siena arsă şi 
negru de fildeş : şi la fel ca mai înainte. se înlocuieşte apoi 
negrul fie cu ultramarin închis. fie cu cobalt închis. 


Etapa a patra ajunge la şase culori plus alb : verde smaragd. 
Siena naturalá, ocru galben deschis, alb de zinc, rosu Pozzuoli, 
Siena arsá si neeru de fildes (ce va fi inlocuit ca mai înainte). 

in sfirsit ultima etapa, a cincea. atinse maximum de culori 
pe paletă — şapte plus alb: verde smarald. Siena naturală. 
ocru galben deschis. galben de cadmiu mijlociu. alb de zinc 
roşu Pozzuoli, Siena arsă şi negru de fildeş, precum şi cele 
două variante. ca mai înainte. 


Paleta primei etape cromatice pentru „exerciţiile de peisaj 
luminos“ cuprinde — după Tonitza —. de asemenea. trei 
culori. plus alb : galben de cadmiu citron. alb de zinc. lac de 
alizarinà (roşu) si ultramarin deschis : si o variantă in care 
ultramarinul e înlocuit cu cobalt. A doua etapă de 'studiu 
in exterior presupune patru culori. plus alb: aci intervine. 
în afara culorilor de mai înainte. Sienna naturală. În a treia 
etapă se adaugă verdele smarald înainte de Sienna naturală. 
iar alizarina este înlocuită cu lac de garanta închis. În a patra 
etapă de studiu în aer liber apare portocaliul — între Sienna 
naturală și galbenul de cadmiu citron. Tar în ultima etapă. 





4 cincea. paleta cu sapte culori plus alb se prezinta astfel : 
verde smarald. Sienna naturală. ocru deschis. salben de cadmiu 
citron. alb de zinc. roşu de cadmiu deschis. lac de garanta 
închis si fie ultramarin închis. fie cobalt deschis. 


* 


Ínsemnátatea culorilor în viata zilnică a oamenilor este 
azi poate mai mare ca oricind in istorie. In actuala fază a 
cunostintelor. culorile devin o putere in stare sá actioneze 
spre binele nostru. in cele mai diferite domenii : de la me- 
diciná si invátámint. piná la ridicarea productivității muncii. 
pentru crearea unui cadru de viaţă calmant. sănătos, pentru 
educația estetică a oamenilor s.a.m.d. 

Ele pot deveni. tot atît de bine. un duşman al mediului. 
o sursă de poluare estetică. de Kitsch. 

fata de ce producţia culorilor şi a obiectelor colorate — azi 
foarte mare — trebuie să fie rieuros controlată si orientată 
spre ridicarea calitativă a mediului nostru înconjurător. 

În ansamblu. problemele pictorului sau ale oricărui om ce 
minuieste culorile sînt altele decît problemele cromatice ce 
se pun fizicianului, chimistului. psihologului. fiziologului. 
pedagogului sau inginerilor. Totuşi. ele aparţin, toate. uneia 
şi aceleeaşi sfere de viată umană, ce nu poate fi împărţită în 
sectoare diferite. Departe de a avea mai multe căi de apre- 
ciere. omul simte fenomenele coloristice în general. Aşa, de 
pildă. judecata sa artistică nu poate fi despărțită de cea prac- 
tică. strict utilitară. Nevoia de armonie coloristică. de frumos. 
nu poate fi despărțită de foame şi sete, de nevoia de odihnă, 
într-un cuvînt : de întreaga sa viata. 

De aceea solutiile feluritelor si gravelor probleme pe care 
le pune azi coloristica mediului nostru de viată zilnică nu pot 
fi găsite decît prin conlucrarea cea mai strinsá a tuturor celor 
care cercetează, într-un fel sau altul. universul culorilor. 
Şi aceasta cu atît mai mult cu cit influențele pe care le exercită 
culorile asupra oamenilor nu se datoresc unor cauze miste- 
rioase. Ele pot fi perfect cunoscute. cercetate şi analizate. 
prin toate metodele. de către oamenii de ştiinţă. în colaborare 


cu artiştii. 

DICȚIONAR SUMAR DE CULORI 


— ALB AMESTECAT : carbonat bazic de plumb + oxid de zine i. dioxid 
de titan. Adicá alb de plumb, amestecat cu alb de zinc de titan. 

_ ALBASTRU DE COBALT : colorant ce aminteşte de ultramarinul na- 
tural. aluminat de cobalt. Alte denumiri: albastru celest, albastru 
Thénard. 

__ ALBASTRU DE PRUSIA: ferocianură de fier; colorant cu o mare 
varietate de nuanţe. Alte denumiri : albastru cyanic, albastru ‘de Paris, 
de Berlin, Milori. 

— ALBASTRU ULTRAMARIN: |. 
lazuli, 2. Sintetic. ultramarinul desehis se prepara din : silicat de 
sodiu si aluminiu : iar cel închis, din silicat de sulf. Alte denumiri : 
Ultramarin Guimet (dupa numele descoperitorului culori sintetice). 

` ALB DE PLUMB sau CERUZA : carbonat bazic hidra! t de plumb, 
rezultind din descompunerea unui oxid de plumb cu aju »rul acidului 
carbonic. Culoarea se innegresie in contact cu vaporii > hidrogen 
sulfurat şi este, în general, foarte toxică. Diferite denumiri ce c ‚respund 
uneori şi unor preparări diferite : alb de Kremnitz. de Krems, de Ham- 
burg, alb venetian, olandez, tirolez, Clichy. Thénard, de argint, Per! weiss 
(alb ca perla). 

-- ALB DE ZINC : oxid de zinc. Culoarea a fost preparată încă în 1780. 
Dar abia din 1840 s-a putut obține o materie ieftină, neotrávitoare. 
care să poată înlocui albul de p! umb. Totuşi, culoarea are O capacitate 
mai redusă de acoperire, crapă ۴۲ și se usucă greu în amestec cu ule- 
iul. Alte denumiri : alb chinezesc, Nihilum album, Zinkblumen (în 
germană : flori de zinc). 

_ ALB DE TITAN : dioxid de titan : albul cu cea mai mare putere de aco- 

rire. 

ALIZARINA : colorant roşu extras din rădăcina de roibá (garanta — 
numele stiintific : rubia tinctorum), din care se prepará lacul de garantá. 
|. — Alizarina si purpurina sint cele două materii colorante aflate în 
rădăcina roibei (garantei). Alizarina a fost descoperită în 1826, fixin- 
du-se această materie naturală pe alumină şi obtinindu-se astfel lacuri 
admirabile : cărămizi. stacojil, portocalii, purpurii. violete etc. 2. — 
Sintetic. alizarina a fost preparata în 1868 din antracen (carbură de 
hydrogen extrasă din gudron de huilă — deci o anilină). Dar ea dă 
nuanţe mai putin delicate ca alizarina naturală. 

— ANILINA sau FENYLAMINA : alcaloid organic — CÍH* AzH? — des- 
coperit în procesul distilării indigoului, în 1826, de chimistul german 
Otto Unverdorben si care devine apoi baza unei serii foarte variate de 
coloranţi. ۱ 

— BISTRU (franceză — bistre ; germană — Bister) : negru brun, din ne- 
rul de fum rezultat din arderea lemnului de fag. 

__ BRUN DE KASSEL: culoare brună, închisă, de mai multe nuanţe, 

reparată dintr-un cărbune de turbă. O culoare foarte asemănătoare 
este Pamintul de Koln. Alte denumiri : Brun Van Dyck, brun spaniol. 

— CADMIU GALBEN şi PORTOCALIU : coloranți foarte strălucitori, 
din sulfuri de cadmiu. 

__ CADMIU ROŞU : coloranti roșii foarte frumoşi, de diferite nuanțe, 
obtinuti din selenio-sulfuri de cadmiu. 


* 


— CARMIN : culoare al cărui principiu — acidul carminic — este cir- 


mizul Alte denumiri : lac de cirmiz, lac florentin, lac parizian, lac 
miinchenez. 

— CLRULEUM : Albastru din staniat de cobalt. 

— C NABRU : colorant roşu stacojiu, din sulfurá de mercur. in stare natu- 
ralà — minereu. Grecil antici îl numeau millos. Alte denumiri: in 
francezi — Vermillon de Chine, Vermillon anglais ; germana — Zinne 
ber. 


Natural. se prepară din lapis. 








— CIRMIZ: culoare roşie ce se obtine: 1. — fie dintr-o plantă erbacee 
numită rumeioarä sau rumenioará (ştiinţific — Phytolaca decandra) ; 
2. — fie din gogosile unei insecte, coşenila (latineste — coccinus), 
ce va fi importată mai tirziu si din Mexic : coccus cactis. 

— GALBEN DE CADMIU : sulfură de cadmiu. 

— GALBEN DE CROM : cromat de plumb. Alte denumiri : galben regal. 
galben de Köln, de Paris, de Leipzig. 

— GALBEN DE NAPOLI : cunoscut in Italia încă din secolul 15 sub numele 
de Giallorino, a cărui compoziţie era, pare-se, antimoniat de plumb 
natural. Azi culoarea se obține în mai multe feluri, printre care si din 
sulfură de cadmiu + oxid de zinc. 

— GALBEN DE ZINC sau GALBEN CITRON : culoare galben-verzuie. 
din bicromat de zinc si cromat de potasiu. Alte denumiri : franceză — 
jaune bouton d'or (galben floare broştească). 

— GALBEN INDIAN : culoarea organică, galben aurie, foarte transparentă. 
ce se aducea din India și a cărei compoziţie chimică naturală este: 
sare de magneziu a acidului euxantinic în amestec cu oxid de magneziu. 
Azi se prepară sintetic în mai multe feluri, printre care si din sulfurá de 
cadmiu, amestecatá cu un pigment organic. 

— GARANTA, lac de: colorant de diferite nuanţe aurii, roşii şi trandafirii. 
ce se obține din rădăcini de roibă (Rubia tinctorum). Alte denumiri : 
roşu indian, roşu de Adrianopole, Krapp-lack, roşu Madera. 

— INDIGO (latină — indicum: greacă — indikon) 1. — colorant vegetal 
extras din planta indigofera tinctoria. 2. — Pe cale sintetică, indigo- 
tina, principiul colorant al indigoului, a fost preparată în 1897. 

— LAPIS—LAZULI sau LAZURIT : mineral albastru (silicat de aluminiu. 
sodă şi calciu), cunoscut din Antichitate, din care, printr-un procedeu 
complicat, se obține un colorant ultramarin magnific, dar foarte scump. 
Pigmentul se mai numeşte: „cenuşă de ultramarin“. 

— MAGENTA: culoare roşie purpurie deschisă, extrasă din rosaniliná. 
— MALACHIT : mineral verde (carbonat hidratat natural de aramă), a 
cărei pulbere era folosită, în antichitate, ca pigment colorant. 

— MARS: coloranţi sintetici, galbeni, roşii, portocalii, bruni sau violeti, 
pe bază de oxizi de fier şi alte substanțe. 

— MINIU : oxid roşu de plumb. A fost descoperit în Antichitate de pictorul 
grec Nicias (sec. IV î.e.n.) — după spusele lui Plinius. Romanii il 
mai numeau cerussa usta sau sandaracha. Alte denumiri : roşu Saturn, 
roşu de Paris ; în germană Mennige. 

— NEGRU DE FAG: din arderea ramurilor tinere de fag. 

— NEGRU DE FILDEŞ : din fildeş ars. Prin generalizare, se numeşte aşa 
orice negru obținut din arderea unor oase. 

— NEGRU DE PIERSICĂ : din arderea simburilor de caisá, piersică sau 
migdale. 

— NEGRU DE PLUTĂ : din arderea plutei. 

— NEGRU DE STRUGURI sau de VITA DE VIE: din arderea viței ti- 
nere. 

— OCRU GALBEN : pigment natural în care hidroxidul de fier este amestecat 
cu silicați de aluminiu (argilă). Culorile variază de la galben la auriu şi 


portocaliu. Alte denumiri : pămînt de Italia, ocru auriu etc. 

— OCRU ROŞU : pigment natural din aluminosilicati şi oxizi de fier. anhidri. 
avînd multe variante de nuanţe : roşu indian, persan, roşu Pozzuoli etc. 

— PĂMÎNT DE SIENNA, natural şi ars : silicat de fier ; o varietate de 
ocru cu un conținut mult mai mare de oxid feric şi avind bioxid de sili- 
ciu care înlocuiește în mare parte argila. 

— PURPURA: 1. — Colorant roşu-violet foarte scump, extras din unele 
scolci marine ; în greceste — porphyra, în latineşte — murex, ostrum 
sau purpura. 2. — Purpura se mai obține şi din lacuri vegetale de ga- 
ranta sau 3. — sintetic, de pildă : roşu de cadmiu purpuriu (selenio- 
sulfura de cadmiu). 

— ROŞU ENGLEZ : oxid de fier anhidric. Alte denumiri : Caput mortum, 
rosu pompeian. 

— SANGUINA : oxid roşu de fier, natural. În Antichitate se aducea din 
Sinope, localitate pe coastele Mării Negre, de unde numele de sinopis 
(greceste) sau sinopica (latină). 

— SEPIA : 1. — culoare brună, transparentă, ce se obține din materia colo- 
rantá secretatá de unele moluste mediteraneene. 2. — Sintetic, sepia 
se prepara din ulmine, substante organice brune si negre. 

— TURCOAZ. Albastru : ftalocianină de cupru | oxid de zinc | policlo- 
rurá ftalocianiná de cupru. ۱ 


— UMBRA — naturală şi arsă : bastardizarea numirii „pămînt de Umbria“, 
pigment natural, mineral, brun castaniu, asemănător din punct de ve- 
dere chimic cu ocrurile, dar avînd şi o doză mare de hidroxid de man- 
gan. 


— VERDE DE CHINA: colorant vegetal extras din boabele de nerprun 
(Rhamnus catharticus) — in româneşte : patachina, salba moale sau 
verigariu. 

— VERDE DE COBALT: colorant cu nuante variate, obtinut dintr-o 
combinaţie de oxid de cobalt, cu oxid de zinc : numit şi verde Rinnman 
(după numele descoperitorului). 

— VERDE DE CROM : culoare strălucitoare, dar nu tipátoare, obţinută 
din oxid anhidru de crom. 

— VERDE PAOLO VERONESE : arseniat de cupru — culoare stráluci- 
toare, verde deschis, asemănătoare cu verdele Scheele şi verde de 
Schweinfurth. 

— VERDE SMARALD : culoare foarte frumoasă din oxid de crom hidratat. 
Alte denumiri : verde cromoxid, Verde Pannetier ; în engleză — vi- 
ridian. 

— VERMILL®N (franc.) : culoare rosie vie (vezi CINABRU). 

— VIOLET DE COBALT : culoare asemănătoare cu Magenta: fosfat de 
cobalt aluminiu + fosfat de cobalt amoniu. 

— VIOLET MINERAL: culoare asemănătoare cu violetul de cobalt, din 
fosfat de mangan. Alte denumiri : violet de Núrnberg, violet permanent. 

— VIOLET ULTRAMARIN : se prepară din albastru ultramarin, tratat cu 
aer și acid clorhidric, clorură de amoniu şi azotat de amoniu, precum 
şi vapori de apă şi clor. 

— ZINNOBER (germ.) : vezi Cina. 1. 

















mans 
PU ¿ah 














13 





= = = = a se 


| CULORILE PRIMARE CULORILE COMPLIMENTARE 





GALBEN PRIMAR 


Il 
| ALBASTRU DE PRUSIA (CIANIC) 





1 = 25 ۱ — - am m i 7 eke F == - و 7۳ = س‎ n => بج ج جع‎ - - — ———— 
> : — — — EZ — rs) MA DNI FE LARS US OE erre === == 


a 
= - — — = = > re — = E — . E je. - at 


i 


CERCUL CROMATIC 
DUPA IOHANNES ITTEN 








18 


Incercati sá creati supra- 
fete modulate din intre- 
pătrunderea diferitelor 
culori în pete, puncte, 
linii amestecînd şi negru 
sau alb în culori ; precum 
si alternînd culorile cu 
puncte albe sau negre. 














CONTRASTUL DE LUMINA SI UMBRA 








25. Cenusiurile neutre capátá viatá gi rost, in alátu- 
rarea cu alte culori. Incercati contraste in sine cu 
cenusiu si roşu, folosind sI suprafete de negru si 
alb sau variante cu orice altă culoare, întovărăşite, 
subliniate sau scăzute de cenusiri. 


27. TONURI RUPTE 


26. CENUŞIURI COLORATE 


5 | 
a 
* 
3 x a 
a ۳ 





È ا‎ BE 


iia. IP... 





31. Cáutati-vá ideile pentru aceste exer- 
citii in mediul inconjurator : cirese 
coapte cu frunzele lor, lampioane 
luminate pe un cer de noapte, caise 
intr-o farfurie albastrá s.a.m.d. 





32. Mai incercati astfel de con- 
traste si intre alte perechi de 
culori luminoase si mai intu- 
necate. 

CONTRASTUL CULORILOR COMPLEMENTARE 














CONTRASTUL SIMULTAN 








53. De toate aceste efecte ale interinfluentelor, ale legilor contrastelor simultane, trebuie tinut neaparat 
seama în compoziţia coloristică a unui panou mural, a unei tapiserii, într-un aranjament interior şi 
chiar în agortarea pieselor vestimentare. De aci nevoia unei schițe premergătoare oricărei lucrări 
definitive, singurul mijloc de a controla efectul final. Deoarece nimic nu poate fi perfect codificat, 
dinainte „programat“, nici chiar atunci cînd credem că am respectat riguros legile coloristicei. Regu- 
lile fundamentale ale cromaticei variază atît de mult în aplicaţiile lor, încît fiecare caz este unul aparte. 

54. 1. Culoare pura 
2. Amestec cu alb 
3. Amestec cu alb şi negru 
4. Amestec cu negru 

56. Sint suficiente dungile subtiri de rosu luminos sau de alb, pentru a compensa su- 
prafetele mari, intunecate ale acestui studiu pentru o tesáturá. 





60. > 
Picturá 
muralá 
egipteaná : 
Sakkara 
prima jum. 
a mil. III 
i.e.n. 

57. Pictură murală din peştera de la Altamira — 
Spania ; Paleoliticul superior. 





58. Pictură murală etruscă ; sec. VII î.e.n. 

62. Vitraliu din Catedrala de la Strassbourg | 
(1170— 1180) : Împăratul Carol cel Mare. 63. Scoartà oltenească : detaliu. 


*— 61. Pictură murală cretaná : Palatul din 
Cnossos, detaliu : asa-numita ,,Pari- 
ziană“, cca. 1500 l.e.n. 

Tesatura bizantin 
brocart. 


| 64. 





65. Vas de portelan ja- 
ponez (desenul deco- 
rativ . desfăşurat) 

66. Lampá de sticlă 67. Jan van Eyck: Bar- 
smălțuită ; Cairo bat cu tichie albas- 
sec. XIV. trà (1430 — 35). 





68. Nicolae Grigorescu : Fete torcind la poarta 





69. Ion Andreescu : Pádure desfrunzitá 











70. Stefan Luchian : Scurteica verde 








71. Gheorghe Petrascu : 
Natură moartă, aur şi argint 


72. Francisc Şirato : Peisaj din Balcic 








74. Nicolae Tonitza : Copil care se joacă 

73. Theodor Pallady : Flori şi cană de ceai 





75. Stefan Dimitrescu : Peisaj din Balcic 

76. Iosif Iser : Tataroaice 





78. Vasile Popescu : Ecluza 








77. Nutzi Acontz : Natură moartă 





79. Nagy Imre : Peisaj din Jigodin 





80. M. W. Arnold : Venetia 





Nu putem încheia această sumará convorbire despre culori, ` 


fără a menţiona cel puţin faptul că folosirea şi amestecul culo- 
rilor este un proces mult mai complicat decît pare la prima 
vedere. Conform constituţiei sale chimice, fiecare colorant 
are anumite calități sau defecte ce trebuie să fie neapărat cu- 
noscute şi luate în consideraţie. Astfel, rezistența la contactul 
cu aerul şi lumina in timp, sau innegrirea, pierderea intensi- 
tatii, alterarea generală a nuantei ş.a.m.d. decid viata unei 
picturi, a unei tapiserii etc. 

Mai primejdioase sînt, uneori, interacțiunile chimice dintre 
culorile ce intră într-un amestec. De aceea, fabricile sînt 


obligate să indice nu numai compoziţia exactă a fiecărei culori, 
dar şi care sînt culorile ce nu trebuie amestecate între ele. 
Tot aşa, trebuie sá se tind seama şi de reacţiile coloranților, 
în funcţie de liantul lor (ulei, diferite cleiuri, emulsie de ou, 
ceară, var etc.) în funcţie de suportul pe care sînt aplicaţi 
(pînză, carton, hîrtie, lemn, metal, lind etc.), precum şi fata 
de felul cum au fost preparate sau nu, în prealabil, supor- 
turile. 

Dar toate aceste reguli şi încă multe altele se învață si 
se practică treptat, în şcolile sau la cursurile de specialitate 
si, mai ales, printr-o îndelungată experienţă personală. 

